open-index/open-wikipedia-markdown huggingface dataset:
ബോയിൻക്

**ബെർക്ലി ഒപെൻ ഇൻഫ്രസ്ട്രക്ചർ ഫോർ നെറ്റ്വർക് കംപ്യൂട്ടിങ്ങ് (ബോയിൻക്)** എന്നത് സന്നദ്ധ ഗ്രിഡ് കംപ്യൂട്ടിങ്ങിനുള്ള ഒരു ഓപ്പൺ സോഴ്സ് മിഡിൽവെയർ ആണ്.(**BOINC**', ഉച്ചാരണം  – "oink") സെറ്റി@ഹോം എന്ന പദ്ധതിയെ പിന്താങ്ങുന്നതിനു വേണ്ടിയാണ് ഇത് ആദ്യം വികസിപ്പിച്ചതെങ്കിലും, പിന്നീട് ഇത് ഗണിതശാസ്ത്രപരവും വൈദ്യശാസ്ത്രപരവും കണിക ജീവശാസ്ത്രപരവും കാലാവസ്ഥാവിജ്ഞാനീയപരവും ജ്യോതിശാസ്ത്രപരവുമായ മറ്റു പല ഡിസ്ട്രിബ്യൂട്ടട് ആപ്പ്ളിക്കേഷനുകൾക്കും വേദിയായി. ബെർക്ലിയിലെ കാലിഫോർണിയ സർവകലാശാല ആസ്ഥമാക്കി ഡേവിഡ്‌ ആന്റേർസൺ നയിച്ച ഒരു സംഘം ആണ് ബോയിൻക് വികസിപ്പിച്ചെടുത്തത്. സെറ്റി@ഹോം നയിക്കുന്നതും ഡേവിഡ്‌ ആന്റേർസൺ ആണ്. ലോകവ്യാപകമായ പെഴ്സണൽ കമ്പ്യൂട്ടറുകളുടെ അതിബൃഹത്തായ പ്രവർത്തനശേഷി ഗവേഷകർക്ക്‌ ലഭ്യമാക്കുക എന്നതാണ് ബോയിൻകിന്റെ ഉദ്ദേശ്യം. സന്നദ്ധരായ കമ്പ്യുട്ടർ ഉടമകളുടെ കമ്പ്യൂട്ടറിന്റെ ഉപയോഗരഹിതമായ സമയം ഉപയോഗപ്പെടുത്തിയാണ് ഈ ഗവേഷണങ്ങൾ ചെയ്യുന്നത്. പങ്കെടുക്കുന്ന കമ്പ്യുട്ടർ ഉടമകൾക്ക് അവരുടെ കമ്പ്യൂട്ടറിന്റെ സംഭാവനയ്ക്ക്‌ ആനുപാതികമായി ബോയിൻക് ക്രെഡിറ്റ്‌ (കീർത്തി) നൽകപ്പെടുന്നു.

SETI@home രൂപകല്പന ചെയ്ത ഡേവിഡ് പി. ആൻഡേഴ്സൻ്റെ നേതൃത്വത്തിൽ, ബോയിൻക് ഡെവലപ്മെന്റ് കാലിഫോർണിയ സർവകലാശാലയിൽ, ബെർക്ക്‌ലിയുടെ സ്‌പേസ് സയൻസസ് ലബോറട്ടറിയിൽ ആരംഭിച്ചു. ഡാറ്റാ വിശകലനം, സിമുലേഷൻ എന്നിവ പോലുള്ള ജോലികളിൽ സഹായിക്കുന്ന, ശാസ്ത്രീയ ഗവേഷണ പ്രോജക്ടുകൾക്ക് അവരുടെ കമ്പ്യൂട്ടറിൻ്റെ  പ്രോസസ്സിംഗ് പവർ സംഭാവന ചെയ്യാൻ ആരെയും അനുവദിക്കുന്ന ഒരു പ്ലാറ്റ്‌ഫോമാണിത്. ഉയർന്ന പ്രവർത്തനക്ഷമതയുള്ള ഒരു വോളണ്ടിയർ കമ്പ്യൂട്ടിംഗ് പ്ലാറ്റ്‌ഫോം എന്ന നിലയിൽ, ബോയിൻക് 34,236 സജീവ പങ്കാളികളെ ഒരുമിച്ച് കൊണ്ടുവരുന്നു, ലോകമെമ്പാടുമുള്ള 1,36,341 സജീവ കമ്പ്യൂട്ടറുകൾ (ഹോസ്റ്റുകൾ) ഉപയോഗിക്കുന്നു, 2021 നവംബർ 16 വരെ പ്രതിദിനം ശരാശരി 20.164 പെറ്റാഫ്ലോപ്സ്(PetaFLOPS) പ്രോസസ്സ് ചെയ്യുന്നു(ഒരു വ്യക്തിഗത സൂപ്പർ കമ്പ്യൂട്ടറുമായി താരതമ്യം ചെയ്യുമ്പോൾ ലോകത്തിലെ ഏറ്റവും വലിയ 21-ാമത്തെ പ്രോസസ്സിംഗ് ശേഷിയായിരിക്കും ഇത്). 
## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ്

## അവലംബം
വർഗ്ഗം:കമ്പ്യൂട്ടർ ശാസ്ത്രം
കല്ലൻമുള

മുളയിലെ ഒരിനമാണ് **കല്ലൻമുള** . 40 മീറ്റർ വരെ ഉയരത്തിൽ ഇവ വളരുന്നു. കേരളത്തിൽ അട്ടപ്പാടി, ചിന്നാർ, നിലമ്പൂർ വനമേഖലകളിൽ ഇവ കണ്ടുവരുന്നു. മുട്ടിടകളിലെ പൊള്ളയുടെ വലിപ്പക്കുറവ് മൂലമാണ് ഇവയ്ക്ക് കല്ലൻമുള എന്ന പേരു ലഭിച്ചത്.

## അവലംബം

* Linnaea; Ein Journal für die Botanik in ihrem ganzen Umfange. Berlin 9:476.  1834
* 

## പുറത്തേക്കുള്ള കണ്ണികൾ

വർഗ്ഗം:മുളകൾ
വർഗ്ഗം:കേരളത്തിലെ സസ്യജാലം
ഡി.ആർ.എം.

റേഡിയോ പ്രക്ഷേപണരംഗത്തെ ഏറ്റവും പുതിയ ഡിജിറ്റൽ സാങ്കേതിക വിദ്യ പ്രചരിപ്പിക്കുന്നതിനു വേണ്ടി രൂപം കൊണ്ട സാങ്കേതികവിദദ്ധരുടേയും പ്രക്ഷേപകരുടേയും ഒരു കൺസോർഷ്യമാണു ഡിജിറ്റൽ റേഡിയോ മോന്ടിൽ (**Digital Radio Mondiale**) അഥവാ **ഡി.ആർ.എം**. *മോന്ടിൽ* എന്നത് *ലോകവ്യാപകം*  എന്നർത്ഥം വരുന്ന ഫ്രഞ്ച് പദമാണ്. ഇന്ന് ഈ ചുരുക്കപ്പേര്, ഡിജിറ്റൽ റേഡിയോ പ്രക്ഷേപണം എന്ന അർത്ഥത്തിലാണ് ഉപയോഗിക്കുന്നത്. എഫ്.എം. ഗുണനിലവാരത്തിൽ ദീർഘദൂരം സുവ്യക്തമായി റേഡിയോ പ്രക്ഷേപണം ലഭിക്കും. ഒപ്പം ചിത്രങ്ങളും ഗ്രാഫിക്കുകളും ഡാറ്റയും ഈ ഡിജിറ്റൽ പ്രക്ഷേപണം സ്വീകരിക്കാൻ കഴിവുള്ള  റേഡിയോ സെറ്റുകളിൽ ലഭിക്കും. പ്രക്ഷേപണരംഗത്ത് ഭൂമിശാസ്ത്രാതിർത്തികളെ നിഷ്പ്രഭമാക്കുന്ന ഡി.ആർ.എം., ഭാവിയിൽ എം.ഡബ്ലിയു പ്രക്ഷേപണത്തെ (മീഡിയം വേവ്) ആദേശം  ചെയ്യുമെന്ന് കരുതപ്പെടുന്നു.

## ഇന്ത്യയിൽ
2009 ജനുവരി 16 നു ഡെൽഹിക്ക് വടക്കുള്ള **ഖാംപൂറിലെ** ആകാശവാണി കോംപ്ലക്സിലെ 250 കിലോവാട്ട് ഷോർട്ട്‌വേവ് ട്രാൻസ്മിറ്റർ പരിഷ്കരിച്ച് ഇന്ത്യയിൽ നിന്നും ആദ്യത്തെ ഡി.ആർ.എം. പ്രക്ഷേപണം ആരംഭിച്ചു. വിദൂരസ്ഥമായ പടിഞ്ഞാറൻ യൂറോപ്പ്, യു.കെ, വടക്ക്-കിഴക്കൻ ഏഷ്യ, റഷ്യ, ശ്രിലങ്ക, നേപ്പാൾ തുടങ്ങിയ പ്രദേശങ്ങളിൽ ഈ പ്രക്ഷേപണം ലഭിക്കുന്നുണ്ട്. ദിവസവും 15 മണിക്കൂർ പരിപാടികളാണു പ്രക്ഷേപണം ചെയ്യുന്നത്. 

ഗുജറാത്തിലെ ജാംനഗറിൽ 2012 സെപ്തംബർ 9 നു 1000 കിലോവാട്ട് പ്രസരണ ശേഷിയുള്ള ഒരു സൂപ്പർപവർ ഡി.ആർ.എം ട്രാൻസ്മിറ്റർ ആകാശവാണി കമ്മീഷൻ ചെയ്തു. 42 കോടി രൂപയാണ് ഇതിന്റെ മുതൽമുടക്ക്. 2017-ഓടെ ഇന്ത്യയിലെ റേഡിയോ-ടി.വി പ്രക്ഷേപണം മുഴുവൻ ഡിജിറ്റലൈസ് ചെയ്യുകയാണു ലക്ഷ്യമെന്ന് പ്രസാർ ഭാരതി പ്രഖ്യാപിച്ചിട്ടുണ്ട്. ഇതിന്റെ ആദ്യപടിയായി ആകാശവാണിയുടെ 9 ഷോർട്ട് വേവ് ട്രാൻസ്മിറ്ററുകളും 72 മീഡിയം വേവ് ട്രാൻസ്മിറ്ററുകളും ഡി.ആർ.എമ്മിലേക്ക് മാറ്റുന്ന പ്രവർത്തനം നടന്നുവരുകയാണ്.

ഡിജിറ്റൽ റേഡിയോ റിസീവറുകൾക്ക് ഇപ്പോൾ ഒൻപതിനായിരത്തോളം രൂപയാണ് വില. ഇന്ത്യയിൽ നിർമ്മാണം ആരംഭിച്ചാൽ ഇത് മുവായിരമായി കുറയുമെന്ന് പ്രതീക്ഷിക്കപ്പെടുന്നു.

## അവലംബം

വർഗ്ഗം:റേഡിയോ പ്രക്ഷേപണം
ഉണ്മ ലിറ്റിൽ മാഗസിൻ

കഴിഞ്ഞ 26 വർഷമായി ആലപ്പുഴ ജില്ലയിലെ നൂറനാട്ട് നിന്ന് പ്രസിദ്ധീകരിക്കുന്ന ലിറ്റിൽ മാഗസിനാണു **ഉണ്മ**.നൂറനാട് മോഹനാണു പത്രാധിപർ. 1986 ജനുവരിയിൽ **ഇൻലന്റ് മാസിക**യായി പ്രസിദ്ധീകരണം തുടങ്ങി.അഞ്ചു വർഷങ്ങൾക്ക് ശേഷം ലിറ്റിൽ മാഗസിനായി.ഇപ്പോൾ 321 ലക്കങ്ങൾ ഇറക്കി 27ആം വയസ്സിലേക്ക് കടക്കുന്ന ഉണ്മ,മലപ്പുറത്ത് നിന്ന് പ്രസിദ്ധീകരിക്കുന്ന **ഇന്ന്** മാസികയെപ്പോലെ ആയുസുറ്റ കുഞ്ഞുമാസികയാണ്. 

കമല സുരയ്യയുടെ കഥകളും ഇംഗ്ലീഷിലും മലയാളത്തിലുമുള്ള കവിതകളുമടക്കം 35-ഓളം രചനകൾ ഉണ്മ മാഗസിനിൽ പ്രസിദ്ധീകരിച്ചിട്ടുണ്ട്. ഈ മാഗസിന്റെ വാർഷികാഘോഷത്തിൽ പങ്കെടുക്കാൻ കമല സുരയ്യ നൂറനാടും വന്നിരുന്നു . ലിറ്റിൽ മാഗസിനുകളുടെ പ്രചാരണാർത്ഥം പ്രദർശനങ്ങൾ പോലുള്ള പരിപാടികളും ഉണ്മ മാഗസിൻ നടത്തിയിട്ടുണ്ട് 

## അവലംബം

വർഗ്ഗം:മലയാളത്തിലെ ആനുകാലിക പ്രസിദ്ധീകരണങ്ങൾ
ആലപ്പുഴ കടൽപ്പാലം

ആലപ്പുഴ ബീച്ചിൽ വളരെ പഴകിയതും നാശോന്മുഖമായതുമായ ഒരു ഇരുമ്പ് **കടൽപ്പാലം** (pier) ഉണ്ട്. ആലപ്പുഴ തുറമുഖത്ത് കപ്പലടുത്തുകൊണ്ടിരുന്നകാലത്ത് ചരക്കുകൾ കയറ്റിറക്ക് നടത്തിക്കൊണ്ടിരുന്നത് ഇതുവഴിയായിരുന്നു. കടൽപ്പാലത്തിൽ നിന്ന് ബീച്ചിനടുത്തുവരെ എത്തുന്ന കനാലിലേയ്ക്ക് റെയിലിലൂടെ ചരക്കുകൾ കടത്താൻ സംവിധാനമുണ്ടായിരുന്നു. 

പൂവിനു പുതിയ പൂന്തെന്നൽ പോലെ പല ചലച്ചിത്രങ്ങളിലും ഈ കടൽപ്പാലം പ്രത്യക്ഷപ്പെടുന്നുണ്ട് . 

## ഇതും കാണുക
തലശ്ശേരി കടൽപ്പാലം

## ചിത്രശാല

File:Alapuzha_Beach_-_ആലപ്പുഴ_ബീച്ച്_01.jpg|ആലപ്പുഴ ബീച്ച്
File:Alapuzha_Beach_-_ആലപ്പുഴ_ബീച്ച്_02.jpg|ആലപ്പുഴ കടൽത്തീരം
File:Alapuzha_Beach_-_ആലപ്പുഴ_ബീച്ച്_03.jpg|ആലപ്പുഴ കടൽപ്പാലം


## അവലംബം

വർഗ്ഗം:ആലപ്പുഴ ജില്ലയിലെ പാലങ്ങൾ
വെള്ളച്ചിറകൻ സ്രാവ്

ഒരിനം ചെറിയ സ്രാവാണ് **വെള്ളച്ചിറകൻ സ്രാവ്** . കറുത്ത ചിറകൻ സ്രാവിനെ കാണുന്ന സമുദ്രങ്ങളിലെല്ലാം വെള്ളച്ചിറകനെയും കാണുന്നു. ചാരയോ തവിട്ടോ ആണ് ഇവയുടെ നിറം, അതോടൊപ്പം ചിലപ്പോൾ വശങ്ങളിൽ പുള്ളികളും കാണപ്പെടുന്നു. ചിറകിലെ പുള്ളികൾക്ക് തിളക്കമുള്ള വെള്ളനിറമാണ്. ആൺസ്രാവിനു 100 സെന്റീമീറ്റർ വരെയും പെൺസ്രാവിനു 200 സെന്റീമീറ്റർ വരെയും നീളം വയ്ക്കുന്നു.

## അവലംബം

## പുറത്തേക്കുള്ള കണ്ണികൾ

* Whitetip reef shark (''Triaenodon obesus'') at FishBase
* Whitetip reef shark (''Triaenodon obesus'') at IUCN Red List
* Whitetip reef shark (''Triaenodon obesus'')  at Florida Museum of Natural History Ichthyology Department

വർഗ്ഗം:സ്രാവുകൾ
ഹസ്ബന്റ്സ് ഇൻ ഗോവ

സജി സുരേന്ദ്രൻ സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***ഹസ്ബന്റ്സ് ഇൻ ഗോവ***. ജയസൂര്യ, ഇന്ദ്രജിത്ത്, ലാൽ, ആസിഫ് അലി, ഭാമ, റിമ കല്ലിങ്കൽ, രമ്യ നമ്പീശൻ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. കൃഷ്ണ പൂജപ്പുര ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.

## അഭിനേതാക്കൾ
* ജയസൂര്യ – ഗോവിന്ദ്
* ഇന്ദ്രജിത്ത് – അഡ്വ. ജെറി തോമസ്
* ആസിഫ് അലി – അർജ്ജുൻ
* ലാൽ – സണ്ണി
* കലാഭവൻ മണി
* ഭാമ – അഭിരാമി
* റിമ കല്ലിങ്കൽ – ടീന
* രമ്യ നമ്പീശൻ – വീണ
* പ്രവീണ – ആനി
* സരയൂ – സാനിയ
* ഇന്നസെന്റ് – നാടാർ (ടി.ടി.ഇ.)
* സുരാജ് വെഞ്ഞാറമൂട് – വാസ്കോ
* ദിവ്യ പത്മിനി
* മായാ ഉണ്ണി – ജെസ്സിക്ക
* അലീന – ജെന്നിഫർ

## സംഗീതം

## പുറത്തേക്കുള്ള കണ്ണികൾ
* 
* ''ഹസ്ബന്റ്സ് ഇൻ ഗോവ''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സജി സുരേന്ദ്രൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജയസൂര്യ അഭിനയിച്ച ചലച്ചിത്രങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
വർഗ്ഗം:കൃഷ്ണ പൂജപ്പുര തിരക്കഥയെഴുതിയ ചലച്ചിത്രങ്ങൾ
ആറ്റുണ്ട

പശ്ചിമഘട്ടത്തിൽ കാണപ്പെടുന്ന ഒരിനം ചെറു മത്സ്യമാണ് **ആറ്റുണ്ട** . കേരളത്തിൽ പമ്പാനദി, ചാലക്കുടിയാർ, മൂവാറ്റുപുഴയാർ, അപൂർവ്വമായി ഭാരതപ്പുഴയിലും കാണപ്പെടുന്നു. കേരളത്തിലെ പതിനാല് നദികളിലും കർണാടകത്തിലെ ചിലയിടങ്ങളിലും ഇവ ഉള്ളതായി കണ്ടെത്തിയിട്ടുണ്ട്. വിദേശ രാജ്യങ്ങളിൽ അലങ്കാരമത്സ്യമായി ധാരാളമായി ഇവയെ ഉപയോഗിക്കുന്നുണ്ട്. ഇംഗ്ലീഷിൽ പീ പഫർ, മലബാർ പഫർ ഫിഷ്, ഡ്വാർഫ് പഫർ ഫിഷ് എന്നീ പേരുകളിൽ അറിയപ്പെടുന്ന ആറ്റുണ്ട ഏറ്റവും ചെറിയ പഫർ ഫിഷായാണ് അറിയപ്പെടുന്നത്. ഇത്തിരിക്കുഞ്ഞനാണെങ്കിലും ജീവനുള്ള വസ്തുക്കളെ ആക്രമിച്ച് ഭക്ഷണമാക്കുന്നതാണ് ഇവരുടെ രീതി. അക്വേറിയങ്ങളിൽ വളർത്തുന്ന ആറ്റുണ്ടകൾക്ക് ചെറു ഒച്ചുകളെയും പുഴുക്കളെയുമെല്ലാണ് ആഹാരമായി കൊടുക്കുക. ലൈവ് ഫുഡ് നൽകേണ്ടിവരുമെന്നതിനാൽ ഇവയെ വളർത്തുന്നത് ചെലവേറിയ നടപടിയാണ്. വെള്ളത്തിൽ നിശ്ചലമായി നിൽക്കുമെങ്കിലും അപകടം തിരിച്ചറിഞ്ഞാൽ അതിവേഗത്തിൽ നീങ്ങാൻ കഴിവുള്ള മത്സ്യമാണ് ആറ്റുണ്ട.

## ശരീരപ്രകൃതി
അണ്ഡാകൃതിയിലാണ് ശരീരം. മുതുകുചിറകിന്റെ വാലിനോട് അടുത്താണ് ഗുദച്ചിറകിന്റെ സ്ഥാനം. വായ മുകളിലേയ്ക്കാണ്. വാൽച്ചിറക് വർത്തുളാകൃതിയിലാണ്. നിറം സ്വർണ്ണവർണ്ണമാണ്. ഉദരഭാഗത്ത് മഞ്ഞ നിറം കൂടുതലായിട്ടുണ്ട്.

## വിതരണം
1941ൽ സുന്ദർലാൽ ഹൊറയും കെ.കെ നായരും ചേർന്ന് പമ്പയിൽ നിന്നാണ് ഈ മത്സ്യത്തെ കണ്ടെത്തുന്നത്. (Hora and Nair, 1941) കേരളത്തിലെ ശുദ്ധജല-ഉപ്പുജലതടാങ്ങളിൽനിന്നും കോൾപ്പാടങ്ങളിലും ഇവയെ ധാരാളമായി കാണാനാകും.

## ഉപയോഗങ്ങൾ
ഭക്ഷ്യയോഗ്യമല്ല. വിഷമുള്ള മത്സ്യങ്ങളുടെ കൂട്ടത്തിൽപ്പെട്ടവയാണ്. അലങ്കാരമത്സ്യമായി ഉപയോഗിക്കാവുന്ന മത്സ്യമാണ് ആറ്റുണ്ട. വിദേശ വിപണിയിലേക്ക് കയറ്റുമതി ലക്ഷ്യമിട്ട് ധാരാളമായി പിടിക്കുന്നതിനാൽ ഇവ കേരളത്തിൽ വംശനാശ ഭീഷണി നേരിട്ടുകൊണ്ടിരിക്കുകയാണ്. 

## അവലംബം

## പുറത്തേക്കുള്ള കണ്ണികൾ

* ആറ്റുണ്ടയുടെ ചിത്രം 
*
*Care information for Dwarf Puffers kept in the home Aquarium
*Dwarfpuffers.com  is an online community with forums, care sheets, FAQs, and other information that couldn't be fit here

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
അരുൾ നൂൽ

ശ്രീമൻ നാരായണൻറെ പത്താമത്തെ അവതാരം ആണ് "വൈകുണ്ഡർ" എന്ന നാമത്തോടെ കലിയുഗത്തിൽ അവതരിച്ചത്  (1833-51). കലിയുഗ അവതാരത്തെ പറ്റിയും കലിയുഗത്തെ പറ്റിയും അരുൾ നൂലിൽ വ്യക്തമായി പരാമർശിക്കുന്നുണ്ട്. വൈകുണ്ഡ അവതാര കാലത്തിൽ രചിച്ച രണ്ടു കൃതികളിൽ ഒന്നാണ് **അരുൾ നൂൽ** (അകിലത്തിരട്ട് ആണ് മറ്റേ കൃതി). ഇദ്ദേഹത്തിന്റെ അഞ്ചു ശിഷ്യന്മാരിൽ പ്രമുഖനായിരുന്ന സഹദേവനാണ് ഈ കൃതി താളിയോലയിലാക്കിയത്. ചരിത്ര സംഭവങ്ങൾ, സ്വാമികളുടെ ജീവിതത്തിലെ പ്രധാന സംഭവങ്ങൾ, തത്ത്വദർശനം എന്നിവ ഈ കൃതിയിൽ ഉടനീളം കാണാം. അരുൾനൂലിൽ 'യുഗപ്പഠിപ്പ്' (ലോകപഠനം), 'വാഴപ്പഠിപ്പ്' (ജീവിത പഠനം), 'ഉച്ചിപ്പഠിപ്പ്' (ഉയർന്ന പഠനം), 'ചാട്ടു നീട്ടോലൈ' (നശിക്കുന്ന ശ്വാസം), 'ശിവകാണ്ഡ അധികാരപത്രം' (ശിവതത്ത്വം), 'നടുതീർവൈ ഉലാ' (ന്യായവിധി), 'തിങ്കൾ പദം' (ചന്ദ്രലയം), 'ഭദ്രം' (സുരക്ഷിതത്വം), 'പഞ്ചദേവർ ഉത്പത്തി', 'തിരുമണവാഴ്ത്ത്' (വിവാഹസ്തുതി) തുടങ്ങിയ വിഭാഗങ്ങൾ ഉൾക്കൊള്ളിച്ചിരിക്കുന്നു.

മനുഷ്യരുടെ ദുഃഖം ഇല്ലായ്മ ചെയ്യാനുള്ള മാർഗ്ഗമാണ് 'യുഗപ്പഠിപ്പി'ൽ വിവരിക്കുന്നത്. ജീവിതത്തിൽ വിജയം കൈവരിക്കാൻ ഒരു വ്യക്തിയെ പ്രാപ്തനാക്കുന്ന ഗുണഗണങ്ങൾ 'വാഴപ്പഠിപ്പി'ൽ പ്രതിപാദിക്കുന്നു. ആത്മീയതയുടെ ഉത്തുംഗശൃംഗമായ ശിവജ്യോതിയിലേക്ക് ഉയർത്തിക്കൊണ്ടു പോകുന്നതാണ് 'ഉച്ചിപ്പഠിപ്പ്'. ഭൗതികത്തെക്കാൾ ആത്മീയ തത്ത്വത്തിനുള്ള പ്രാധാന്യമാണ് 'ചാട്ടുനീട്ടോലൈയി'ലെ വിഷയം. "ശിവനേ അയ്യാ! എന്നവസാനിക്കുന്ന 215 ഈരടികളും മറ്റ് ഒൻപതു ഈരടികളും ഈ അധ്യായത്തിൽ ഉൾക്കൊള്ളിച്ചിരിക്കുന്നു. ഈ ഭാഗത്താണ് ആത്മകഥാപരമായ കാര്യങ്ങൾ ഏറ്റവും കൂടുതൽ ഉൾക്കൊള്ളിച്ചിട്ടുള്ളത്.

അരുൾനൂലിലെ ഏറ്റവും ശ്രദ്ധേയമായ ഭാഗം 'നടുതീർവൈ ഉലാ' ആണെന്നു പറയാം. കലിയുഗത്തിന്റെ ഓരോ കാലഘട്ടത്തിലും ഓരോ മനുഷ്യന്റെയും ദേഹവിയോഗകാലത്തും ന്യായവിധി നടക്കുന്നതെങ്ങനെ എന്ന ശിഷ്യന്മാരുടെ ചോദ്യത്തിനുള്ള ഉത്തരമാണ് ഈ ഭാഗം. വഴിയാംവണ്ണമുള്ള അഭ്യാസത്തിലൂടെ പ്രാണൻ ഉദ്ധരിച്ച് ചന്ദ്രമണ്ഡലത്തിൽ ലയം പ്രാപിക്കുന്നതിനെയാണ് വൈകുണ്ഠസ്വാമികൾ 'തിങ്കൾ പദ'ത്തിൽ വെളിപ്പെടുത്തുന്നത്. മനുഷ്യരാശിക്ക് മംഗളം ഭവിക്കാനുള്ള സന്ദേശമാണ് 'ഭദ്ര'ത്തിലുള്ളത്. പഞ്ചഭൂതങ്ങളിൽ ഓരോന്നിനെയും ഓരോ ദേവനായി കല്പിച്ച് അവയുടെ പ്രവർത്തനത്തെ ശരീരവുമായി ബന്ധിപ്പിച്ചു വിവരിക്കുന്നു 'പഞ്ചദേവർ ഉത്പത്തി'യിൽ. പുരുഷനെയും സ്ത്രീയെയും യോജിപ്പിക്കുന്ന കർമമായ 'തിരുമണ'ത്തെ ഭൗതിക തലത്തിൽ നിന്ന് ആത്മീയ തലത്തിലേക്ക് ഉയർത്തുകയാണ് 'തിരുമണവാഴ്ത്ത്' എന്ന അധ്യായത്തിൽ കവി ചെയ്തിരിക്കുന്നത്.

## ഇതും കാണുക
#വൈകുണ്ഠ സ്വാമി
## അവലംബം
മികച്ച കഥയ്ക്കുള്ള കേരളസംസ്ഥാന ചലച്ചിത്രപുരസ്കാരം

മികച്ച കഥക്കുള്ള കേരളസംസ്ഥാന ചലച്ചിത്രപുരസ്കാരം നേടിയവരുടെ സമ്പൂർണ്ണ പട്ടികയാണിത്

## അവലംബം
*Official website 
*PRD, Govt. of Kerala: Awardees List 

വർഗ്ഗം:കേരളവുമായി ബന്ധപ്പെട്ട പട്ടികകൾ
വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
നസിം സൈദി

ഇന്ത്യയുടെ  20-ാം. മുഖ്യ തെരഞ്ഞെടുപ്പു കമ്മിഷണറാണ് **ഡോ. സൈദ് നസീം അഹമ്മദ് സൈദി**. മുൻ സിവിൽ ഏവിയേഷൻ സെക്രട്ടറിയായ ഇദ്ദേഹം 2012 ആഗസ്ത് 07-ന് ചാർജെടുത്തു.

1976 ഐ.എ.എസ്. ബാച്ചുകാരനായ ഡോ. സൈദിയുടെ ജന്മദേശം ഉത്തർപ്രദേശ് ആണ്. 2005-08 കാലഘട്ടത്തിൽ ഇന്റെർനാഷണൽ സിവിൽ ഏവിയേഷൻ ഓർഗനിസേഷനിൽ ഇന്ത്യയുടെ പ്രതിനിധിയായിരുന്നത് അന്നത്തെ സിവിൽ ഏവിയേഷൻ ഡയറക്ടർ ജനറലായിരുന്ന ഡോ. സൈദിയായിരുന്നു.

മുൻ മുഖ്യ തിരഞ്ഞെടുപ്പ് കമ്മീഷണറായിരുന്ന എസ്.വൈ.ഖുറേഷി വിരമിക്കുകയും വി.എസ്. സമ്പത്ത് മുഖ്യ തിരഞ്ഞെടുപ്പ് കമ്മീഷണറാകുകയും ചെയ്ത സാഹചര്യത്തിൽ നിലവിൽ വന്ന ഒഴിവിലേയ്ക്കാണ് ഡോ. സൈദി നിയമിതനായത്. ഹരിശങ്കർ ബ്രഹ്മയാണ് മൂന്നാമത്തെ കമ്മീഷണർ.

ഹാർവാർഡ് സർവ്വകലാശാലയിലെ കെന്നഡി സ്കൂൾ ഓഫ് ഗവണ്മെന്റിൽ നിന്നും പൊതുഭരണത്തിൽ മാസ്റ്റർ ബിരുദം സമ്പാദിച്ച ഡോ. സൈദി, ബിസിനസ്സ് ഫിനാൻസിൽ പോസ്റ്റ് ഗ്രാജുവേറ്റ് ഡിപ്ലോമയും ബയോ-കെമിസ്ട്രിയിൽ ഡോക്ടറേറ്റും ഉള്ള വ്യക്തിയാണ്

വർഗ്ഗം:ഇന്ത്യയുടെ മുഖ്യ തിരഞ്ഞെടുപ്പ് കമ്മീഷണർമാർ
വർഗ്ഗം:ജീവിച്ചിരിക്കുന്നവർ
ആറ്റുവാള

ഇന്ത്യൻ ഉപഭൂഖണ്‌ഡത്തിൽ കാണപ്പെടുന്ന ഒരിനം മത്സ്യമാണ് **ആറ്റുവാള** അഥവാ **പുഴവാള** . 75 മുതൽ 240 സെന്റീമീറ്റർ വരെ ഇവ വലിപ്പം വയ്ക്കുന്നു.
## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:കേരളത്തിലെ മത്സ്യങ്ങൾ
കെ.ജി. നീലകണ്ഠൻ നമ്പൂതിരിപ്പാട്

മൂന്നാം കേരളനിയമസഭയിൽ ചങ്ങനാശ്ശേരി നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു **കെ.ജി. നീലകണ്ഠൻ നമ്പൂതിരിപ്പാട്** (27 മേയ് 1924 - 20 സെപ്റ്റംബർ 2012). സി.പി.ഐ പ്രതിനിധിയായാണ് ഇദ്ദേഹം കേരള നിയമസഭയിലേക്കെത്തിയത്.

## അവലംബം

വർഗ്ഗം:1924-ൽ ജനിച്ചവർ
വർഗ്ഗം: 2012-ൽ മരിച്ചവർ
വർഗ്ഗം:മേയ് 27-ന് ജനിച്ചവർ
വർഗ്ഗം:സെപ്റ്റംബർ 20-ന് മരിച്ചവർ

വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
പുഴനങ്ക്

അപൂർവ്വമായി മാത്രം ശുദ്ധജലത്തിൽ കാണപ്പെടുന്ന ഒരിനം മത്സ്യമാണ് **പുഴനങ്ക്** . പരന്നതാണ് ഇവയുടെ ശരീരം.

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ മത്സ്യങ്ങൾ
വി. ആനന്ദക്കുട്ടൻ

കേരളസാഹിത്യ അക്കാദമിയുടെ വിശിഷ്ടാംഗത്വം നേടിയ പ്രമുഖ മലയാള ഹാസ്യ സാഹിത്യകാരനാണ് **വി. ആനന്ദക്കുട്ടൻ**(1920 - 1 ഫെബ്രുവരി 2000). 
## ജീവിതരേഖ
കോട്ടയത്ത് തിരുനക്കര വട്ടപ്പറമ്പിൽ അച്യുതൻപിള്ളയുടെയും നാണിക്കുട്ടിയമ്മയുടെയും മകനായി 1920-ൽ ജനിച്ചു. 1949-ൽ ഓണേഴ്സ് ബിരുദം നേടി യൂണിവേഴ്സിറ്റി കോളജിൽ മലയാളം അധ്യാപകനായി. 1953-ൽ ചെന്നൈയിൽ ചമ്പുസാഹിത്യത്തെപ്പറ്റി ഗവേഷണം ആരംഭിച്ചു; ഒന്നര വർഷത്തിനുശേഷം പ്രസ്കമ്മീഷനിൽ റിസർച്ച് അസിസ്റ്റന്റായി ജോലി കിട്ടിയതിനാൽ ഗവേഷണം മുഴുമിപ്പിച്ചില്ല. കുറേനാൾ ഡൽഹിയിലും ചെന്നൈയിലുമായി ജോലി നോക്കിയതിനുശേഷം വീണ്ടും യൂണിവേഴ്സിറ്റി കോളജിൽത്തന്നെ തിരിച്ചെത്തി. യൂണിവേഴ്സിറ്റി കോളജ് വിദ്യാർഥിയായിരിക്കെ ഇദ്ദേഹം പൌരപ്രഭ, പൌരധ്വനി എന്നീ പത്രങ്ങളുടെ നടത്തിപ്പിൽ പങ്കുവഹിച്ചു. പിന്നീട് പ്രബോധത്തിന്റെ (ആലപ്പുഴ) പത്രാധിപരാവുകയും കുട്ടനാടൻ വാരിക പ്രസാധനം ചെയ്യുകയുമുണ്ടായി. ചിത എന്ന കാവ്യനാടകത്തിലൂടെയാണ് ആനന്ദക്കുട്ടൻ ശ്രദ്ധേയനായത്. 

2000 ഫെ. 1-ന് അന്തരിച്ചു. 
## കൃതികൾ
*ആരാധന
*ദീപാവലി (കവിതകൾ),
*മുള്ളുകൾ,
*കടലാസുമന്ത്രി, 
*അമൃതാഞ്ജനം,
*ചിരിയും പുഞ്ചിരിയും (നർമലേഖനങ്ങൾ),
*ഭാവസൌരഭം (ഉപന്യാസങ്ങൾ),
*അശരീരി (നാടകങ്ങൾ), 
*പാപികളുടെ താഴ്വര (കഥകൾ) 
എന്നിവയ്ക്കു പുറമേ ജ്ഞാനപ്പാന, ശ്രീനാരായണഗുരു, ശ്രീബുദ്ധൻ തുടങ്ങി പതിനഞ്ചോളം ബാലസാഹിത്യകൃതികളും ഇദ്ദേഹം രചിച്ചിട്ടുണ്ട്. 
## പുരസ്കാരങ്ങൾ
*ഭീമാസ്മാരക ബാലസാഹിത്യ അവാർഡ് (1996)
*കേരളസാഹിത്യ അക്കാദമിയുടെ വിശിഷ്ടാംഗത്വം(1997)
## അവലംബം

## അധിക വായനക്ക്
## പുറം കണ്ണികൾ

വർഗ്ഗം:മലയാള ഹാസ്യസാഹിത്യകാരന്മാർ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:കേരളസാഹിത്യ അക്കാദമിയുടെ വിശിഷ്ടാംഗത്വം നേടിയവർ
ഉമേഷ് യാദവ്

**ഉമേഷ്കുമാർ തിലക് യാദവ്** (ജനനം: 25 ഒക്ടോബർ 1987. നാഗ്പൂർ, മഹാരാഷ്ട്ര) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്. 2010 മെയ് 28ന് സിംബാബ്‌വെയ്ക്കെതിരെയായിരുന്നു അദ്ദേഹത്തിന്റെ അരങ്ങേറ്റം. തുടർച്ചയായി എറിയുന്ന അതിവേഗ പന്തുകൾ അദ്ദേഹത്തിന്റെ പ്രത്യേകതയാണ്. ഇതുവരെ 17 ഏകദിന മത്സരങ്ങളിലും, 8 ടെസ്റ്റ് മത്സരങ്ങളിലും അദ്ദേഹം ഇന്ത്യൻ ജേഴ്സി അണിഞ്ഞിട്ടുണ്ട്.

വർഗ്ഗം:1987-ൽ ജനിച്ചവർ

വർഗ്ഗം:ഒക്ടോബർ 25-ന് ജനിച്ചവർ

വർഗ്ഗം:ഇന്ത്യൻ ക്രിക്കറ്റ് കളിക്കാർ
ആഷ്കോഫ് വസ്തു

റുമാറ്റിക് ജ്വരം ബാധിച്ചവരുടെ ഹൃദയത്തിൽ കാണപ്പെടുന്ന ചെറിയ മുഴകളാണ് (nodule) **ആഷ്കോഫ് വസ്തുക്കൾ**. റുമാറ്റിക് ജ്വരം മൂലമുണ്ടാകുന്ന ഹൃദയപേശികളിലെ വീക്കം കാരണമാണ് മുഴകൾ രൂപപ്പെടുന്നത്. ലുഡ്വിഗ് ആഷ്കോഫ്, പോൾ റുഡോൾഫ് ഗിപ്പൽ എന്നീ ശാസ്ത്രജ്ഞരാണ് ഹൃദയപേശികളിലെ ഈ മാറ്റം കണ്ടെത്തിയത് എന്നതിനാൽ ഇവയെ ആഷ്കോഫ്-ഗിപ്പൽ വസ്തുക്കൾ എന്നും വിളിക്കുന്നു.

1 മുതൽ 2 മില്ലിമീറ്റർ വരെ വലിപ്പമുള്ള ഗോളാകൃതിയിലോ, നീണ്ടതോ ആയ വസ്തുക്കളാണിവ. നഗ്നനേത്രങ്ങൾ കൊണ്ട് ഇവ ദൃശ്യമാവും. മയോകാർഡിയത്തിന്റെയും എന്റോകാർഡിയത്തിന്റെയും ഇടയ്ക്കുള്ള ചെറിയ ധമനികൾക്കിടയിലാണ് ഇവ കൂടുതലായും സ്ഥിതിചെയ്യുന്നത്. ചിലപ്പോൾ പെരികാർഡിയത്തിലും ഇവ കാണപ്പെടാം. അപൂർവ്വമായി ഹൃദയത്തിനു പുറത്തുള്ള കലകളിലും ആഷ്കോഫ് വസ്തുക്കൾ കാണപ്പെടാറുണ്ട്.

സൂക്ഷ്മദർശനിയിലൂടെ ആഷ്കോഫ് വസ്തുക്കൾ വീക്കമുള്ള ഹൃദയകലകളായി ദൃശ്യമാകും. ഫൈബ്രിനോയ്ഡ് മാറ്റങ്ങൾ വന്ന ഗ്രാനുലോമകളായാണ് വികസിച്ച ആഷ്കോഫ് മുഴകൾ കാണപ്പെടുക. വീക്കത്തിനു ചുറ്റും ജീർണ്ണിച്ച കലകളും, ലിംഫോസൈറ്റുകളും, മാക്രോഫേജുകളും കാണപ്പെടും. ചില മാക്രോഫേജുകൾ തമ്മിൽ ലയിക്കുകയും ഭീമൻ കോശങ്ങളായി മാറുകയും ചെയ്യും. ചില മാക്രോഫേജുകൾക്ക് രൂപാന്തരം സംഭവിക്കുകയും, അവ അനിഷ്കോഫ് കോശങ്ങളായി മാറുകയും ചെയ്യും. അനിഷ്കോഫ് കോശങ്ങളിലെ ക്രൊമാറ്റിൻ പുഴുവിനെ അനുസ്മരിപ്പിക്കുന്നതുകൊണ്ട് ഇവയെ 'ക്യാറ്റർപില്ലർ കോശങ്ങൾ' എന്നും വിളിക്കുന്നു.

## അവലംബം

## ഇതും കാണുക
* നെഗ്രി വസ്തു
* സമ്മോമ വസ്തു
* നക്ഷത്ര വസ്തു

വർഗ്ഗം:ശരീരകലാശാസ്ത്രം
നെഗ്രി വസ്തു

റാബീസ് വൈറസ് ബാധിച്ച ഞരമ്പുകോശങ്ങളിലെ കോശദ്രവ്യത്തിൽ കാണപ്പെടുന്ന അമ്ലാനുഭാവമുള്ള വസ്തുക്കളാണ് **നെഗ്രി വസ്തുക്കൾ**.ഇവ കൂടുതലായും കേന്ദ്രനാഡീവ്യൂഹത്തിലെ ഹിപ്പോക്യാമ്പസിലെ 'അമ്മോണിന്റെ കൊമ്പ്' എന്നറിയപ്പെടുന്ന ഭാഗത്താണ് കാണപ്പെട്ടുവരുന്നത്. വൈറസ് ഉണ്ടാക്കുന്ന പ്രത്യേകതരം റൈബോന്യൂക്ലിയാർ മാംസ്യങ്ങളാണ് കോശദ്രവ്യത്തിൽ അടിഞ്ഞുകൂടി നെഗ്രി വസ്തുക്കളായി മാറുന്നത്. റാബീസ് മൂലം മരണപ്പെട്ട വ്യക്തികളുടെ തലച്ചോറിന്റെ പോസ്റ്റ്മോർട്ടം കണ്ടെത്തലുകളിൽ നെഗ്രി വസ്തുവിന്റെ സാന്നിധ്യം റിപ്പോർട്ട് ചെയ്യപ്പെട്ടിട്ടുണ്ട്. അഡൾഷി നെഗ്രി എന്ന ശാസ്ത്രജ്ഞന്റെ പേരിലാണ് നെഗ്രി വസ്തുക്കൾ അറിയപ്പെടുന്നത്.
## അവലംബം

## പുറത്തേക്കുള്ള കണ്ണികൾ
* രോഗലക്ഷണശാസ്ത്രം -സ്ലൈഡുകൾ
* നെഗ്രി വസ്തുവിന്റെ രോഗലക്ഷണശാസ്ത്രം
## ഇതും കാണുക
* ആഷ്കോഫ് വസ്തു
* സമ്മോമ വസ്തു

വർഗ്ഗം:ശരീരശാസ്ത്രം - അപൂർണ്ണ ലേഖനങ്ങൾ
വർഗ്ഗം:അന്തർകോശ വസ്തുക്കൾ
ഭീമൻ കോശം

നൂറിലധികം മാക്രോഫേജുകൾ ലയിച്ച് ഉണ്ടാകുന്ന വലിപ്പം കൂടിയ കോശങ്ങളാണ് **ഭീമൻ കോശങ്ങൾ** (Giant cells). ഇവ സാധാരണയായി രോഗങ്ങളുണ്ടാകുമ്പോഴാണ് രൂപപ്പെടുന്നത്. എച്ച്.ഐ.വി., ക്ഷയം മുതലായ രോഗങ്ങളിലും, അന്യവസ്തുക്കൾ ശരീരത്തിൽ പ്രവേശിക്കുമ്പോഴും ശരീരം അവയോട് പ്രതികരിക്കുന്നത് ഭീമൻ കോശങ്ങളിലൂടെയാണ്. ഇവയിൽ ഒന്നിൽക്കൂടുതൽ കോശമർമ്മങ്ങളുണ്ടാകും. ഇവ മൂന്ന് തരത്തിലുണ്ട്:
* അന്യവസ്തു ഭീമൻ കോശം: ശരീരത്തിൽ വലിയ അന്യവസ്തുക്കൾ പ്രവേശിക്കുമ്പോൾ അതിനു ചുറ്റും മാക്രോഫേജുകൾ അടിഞ്ഞുകൂടുകയും, ഭീമൻ കോശങ്ങളായി രൂപാന്തരം പ്രാപിക്കുകയും ചെയ്യുന്നു.
* ലാങ്ഹാന്റെ ഭീമൻ കോശം: ഇത് ക്ഷയരോഗം ബാധിച്ച കലകളിൽ കാണപ്പെടുന്നു. അർദ്ധവൃത്താകൃതിയിലാണ് ഈ കോശത്തിന്റെ കോശമർമ്മങ്ങൾ ക്രമീകരിക്കപ്പെട്ടിട്ടുള്ളത്.
* ടൂട്ടൺ ഭീമൻ കോശം: കൊഴുപ്പ് അടിഞ്ഞുകൂടിയ കലകളിൽ കാണപ്പെടുന്നു.കാൾ ടൂട്ടൺ എന്ന ശാസ്തജ്ഞന്റെ പേരിലാണ് ടൂട്ടൺ കോശം അറിയപ്പെടുന്നത്.

റുമാറ്റിക് ജ്വരം മൂലമൂണ്ടാകുന്ന ആഷ്കോഫ് വസ്തുക്കളെയും ഭീമൻ കോശങ്ങളായി പരിഗണിക്കാറുണ്ട്. എന്നാൽ ഇവ കോശങ്ങളല്ല.

## അവലംബം

വർഗ്ഗം:ശരീരകോശങ്ങൾ
അബ്ദുൾ റസാഖ്

**അബ്ദുൾ റസാഖ്** (ഉർദു: **عبد الرزاق**, ജനനം 2 ഡിസംബർ 1979) ഒരു പാകിസ്താൻ ക്രിക്കറ്ററാണ്. ഒരു മികച്ച ഓൾ റൗണ്ടറാണ് അദ്ദേഹം. 1996ൽ തന്റെ 17-ആം വയസ്സിലാണ് **റസാഖ്** തന്റെ ഏകദിന അരങ്ങേറ്റം കുറിച്ചത്. 250ലധികം ഏകദിന മത്സരങ്ങളിലും 50ഓളം ടെസ്റ്റുകളിലും അദ്ദേഹം പാകിസ്താനെ പ്രതിനിധീകരിച്ചിട്ടുണ്ട്.

## അന്താരാഷ്ട്ര ശതകങ്ങൾ
### ടെസ്റ്റ് ശതകങ്ങൾ

### ഏകദിന ശതകങ്ങൾ

വർഗ്ഗം:1979-ൽ ജനിച്ചവർ

വർഗ്ഗം:ഡിസംബർ 2-ന് ജനിച്ചവർ

വർഗ്ഗം:പാകിസ്താൻ ക്രിക്കറ്റ് കളിക്കാർ
ക്രിക്കറ്റ് 07

**ഇ.എ. സ്പോർട്ട്സ്** 2006ൽ പുറത്തിറക്കിയ ഒരു ക്രിക്കറ്റ് വീഡിയോ ഗെയിമാണ് **ക്രിക്കറ്റ് 07**. വിൻഡോസ്, പ്ലേസ്റ്റേഷൻ പ്ലാറ്റ്ഫോമുകളിൽ ഇത് ലഭ്യമാണ്.

## ഗെയിം പ്ലേ ഓപ്ഷനുകൾ
ഈ ഗെയിമിൽ ലിമിറ്റഡ് ഓവർ, ഫസ്റ്റ് ക്ലാസ്, ടെസ്റ്റ് തുടങ്ങിയ വിവിധ മത്സര രൂപങ്ങൾ കളിക്കാൻ കഴിയും.

## അന്താരാഷ്ട്ര ടീമുകൾ
താഴെപ്പറയുന്ന അന്താരാഷ്ട്ര ക്രിക്കറ്റ് ടീമുകൾ ഈ ഗെയിമിൽ ലഭ്യമാണ്.

* ഓസ്ട്രേലിയ
*
*
*
*
*
* അയർലൻഡ്
* നമീബിയ
*
*
*
*
*
*
* യു.എസ്.എ.
*
* സിംബാബ്‌വെ

## ലൈസൻസിങ്ങ്
ഓസ്ട്രേലിയ, ഇംഗ്ലണ്ട്, ന്യൂസിലാന്റ്, ദക്ഷിണാഫ്രിക്ക എന്നീ ടീമുകളുടെ ലൈസൻസ് മാത്രമേ ഈ ഗെയിമിനുള്ളൂ. അതിനാൽ ഈ ടീമുകളുടെ മാത്രമേ യഥാർത്ഥ കളിക്കാരുടെ പേരുകളും, കിറ്റുകളും ഗെയിമിൽ ലഭ്യമാകൂ. എന്നിരുന്നാലും *ടീം മാനേജ്മെന്റ്* എന്ന ഓപ്ഷനുപയോഗിച്ച് കളിക്കാരുടെ പേരുകളും, ജേഴ്സി നമ്പരുകളും തിരുത്താൻ കഴിയും.

## അവലംബം

## പുറത്തേക്കുള്ള കണ്ണികൾ
* ഔദ്യോഗിക സൈറ്റ് 

വർഗ്ഗം:വീഡിയോ ഗെയിമുകൾ.
മെമ്മു

ലോകത്തിലെ ആദ്യത്തെ ചെലവുകുറഞ്ഞ സ്വതന്ത്ര വാർത്താവിനിമയ ശ്രംഖലയാണ് **മെമ്മൂ നെറ്റ്‌വർക്ക്**.

ഇപ്പോൾ ഉപയോഗിച്ചുകൊണ്ടിരിക്കുന്ന ജി.എസ്.എം. ഉപകരണങ്ങൾ ഉപയോഗിച്ചുകൊണ്ട്  ജി.എസ്.എം. പ്രസരണികൾ ഉപയോഗിക്കാത്ത ചെലവുകുറഞ്ഞ ഒരു വയർലെസ്സ് ശൃംഗലയാണ് മെമ്മു ശൃംഗല. എമെർജിങ്ങ് കേരള സംരംഭകരുടെ കൂട്ടായ്മയിൽ കൊച്ചിയിൽ വച്ചു തീരുമാനിച്ചതാണിത്. കേരളത്തില് വേരുകളുള്ള ബ്രിട്ടീഷുകാരായ രണ്ടു സഹോദരന്മാരാണ് ഇതു നടപ്പാക്കുന്നത്.

## തുടക്കം
സ്വതന്ത്ര വയർലെസ്സ് മൊബൈൽ ശൃംഗല എന്ന ആശയം, ബ്രീട്ടനിലെ ഗ്രീൻവിച്ച് യൂണീവേഴ്സിറ്റിയിലെ ആസ്ത്രേലിയൻ പ്രൊഫസരായ ശ്രീ പി.രപഗിക്കി (P. Rapagic,) ന്റേതാൺ. ഇതിൽ 2010ൽ ഗവേഷണം തുടങ്ങി.
## സവിശേഷതകൾ
*ചുരുങ്ങിയ ചെലവ്
*ജനങ്ങളുടെ ഉടമസ്ഥതയിലുള്ള ശൃംഖല.
*ഇപ്പോൾ ഉപയോഗത്തിലുള്ള ഫോണുകൾ ഉപയോഗിക്കാമെന്നുള്ളതുകൊണ്ട് പുതിയ ഫോണിന്റെ ആവമില്ല.
*സൌരൊർജ്ജത്തിൽ പ്രവർത്തിaക്കാവുന്ന ചെറിയ ഉപഭോഗമുള്ള പ്രസരണകേന്ദ്രങ്ങൾ.
*ലോകം മുഴുവൻ വ്യാപിപ്പിക്കാവുന്ന സ്വതന്ത്ര സാമൂഹ്യ ശൃംഗല.
*സ്വകാര്യ ആവശ്യത്തിനും സാമൂഹ്യ ആവശ്യ്ത്തിനും ഉപയോഗിക്കാവുന്ന ശൃംഗല
*മെമ്മു പ്രൊഫൈൽ ഉണ്ടാക്കിയാൾ പ്രസരണികൾ (tower) ഉപയോഗിക്കാതെ തന്നെ വാർത്താ വിനിമയം സാധ്യമാണ്.

## അവലംബം
* http://www.techulator.com/resources/7404-Memmoo-An-open-wireless-social-network.aspx
* http://www.ummid.com/news/2012/September/15.09.2012/memmoo_in_kerala.htm
* http://www.memmoo.com/about 

വർഗ്ഗം:സാങ്കേതികവിദ്യ
അന്യവസ്തു ഭീമൻ കോശം

വലിപ്പമേറിയ അന്യവസ്തുക്കൾക്കും പ്രതിജനകങ്ങൾക്കും എതിരായി ശരീരം പ്രതികരിക്കുമ്പോൾ ഉണ്ടാവുന്ന വലിയ കോശമാണ് അന്യവസ്തു ഭീമൻ കോശം (Foreign body giant cell). ഇവ മാക്രോഫേജുകൾ തമ്മിൽ ലയിച്ചാണ് ഉണ്ടാകുന്നത്. ദീർഘകാലമായി നിലനിൽക്കുന്ന വീക്കത്തിലാണ് ഇവ സാധാരണയായി പ്രത്യക്ഷപ്പെടാറ്. ശരീരത്തിലുള്ള അന്യവസ്തുക്കളായ ഇംപ്ലാന്റുകൾക്ക് ചുറ്റും മാക്രോഫേജുകൾ വന്നു ചേരുന്നു. അല്പദിവസങ്ങൾക്കുള്ളിൽ ഇവ തമ്മിൽ ലയിക്കുകയും ഭീമൻ കോശങ്ങളായി മാറുകയും ചെയ്യും. ഇവയിൽ നൂറിലധികം കോശമർമ്മങ്ങൾ ഉണ്ടാകും. കോശമർമ്മങ്ങൾ ക്രമരഹിതമായാണ് ക്രമീകരിക്കപ്പെട്ടിട്ടുണ്ടാവുക. അന്യവസ്തു ഭീമൻ കോശത്തെ പോലെയുള്ള ലാങ്ഹാൻസ് ഭീമൻ കോശത്തിൽ ക്രമമായാണ് കോശമർമ്മങ്ങൾ സ്ഥിതിചെയ്യുന്നത്. ഈ വ്യത്യാസമാണ് ഇവ രണ്ടിനെയും സൂക്ഷ്മദർശിനിയിലൂടെ വേർതിരിക്കാനായി ഉപയോഗിക്കുന്നത്.
## അവലംബം

## ഇതും കാണുക
* ഭീമൻ കോശം

വർഗ്ഗം:ശരീരകോശങ്ങൾ
ടിയാനൻമെൻ ചത്വരം

ചൈനയുടെ തലസ്ഥാനമായ ബെയ്ജിങിൽ സ്ഥിതിചെയ്യുന്ന ഒരു വലിയ നഗര ചത്വരമാണ് **ടിയാനൻമെൻ ചത്വരം**. ഈ നഗരചത്വരത്തിലേക്കുള്ള പ്രവേശനകവാടമായ *ടിയാനൻമെൻ കവാടത്തിൽ* നിന്നാണ് ചത്വരത്തിന് ആ പേര് ലഭിച്ചത്. ടിയാനൻമെൻ എന്നാൽ സ്വർഗത്തിലേക്കുള്ള കവാടം എന്നാണർത്ഥം. 

ചൈനയിലെ പല ചരിത്രമുഹൂർത്തങ്ങളുടെയും വേദിയായിരുന്നു ഈ ചത്വരം. 1989ലെ ടിയാനെന്മെൻ സ്ക്വയർ പ്രക്ഷോഭമാണ് അവയിൽ ഏറ്റവും പ്രശസ്തം. ലോകത്തിലേത്തന്നെ ഏറ്റവും വലിയ മൂന്നാമത്തെ നഗരചത്വരമാണ് ടിയാനൻമെൻ.880മീ നീളവും 550മീ വീതിയുമുള്ള ഈ ചത്വരത്തിന്റെ വിസ്തീർണ്ണം 440,000 ച.മീ (109ഏക്കർ) ആണ്.

## ചരിത്രം

വർഗ്ഗം:ചൈനയിലെ വിനോദസഞ്ചാരകേന്ദ്രങ്ങൾ
വർഗ്ഗം:ദേശീയ ചത്വരങ്ങൾ
ബ്രണ്ടൻ മക്കല്ലം

ന്യൂസിലൻഡിലെ ഒരു ക്രിക്കറ്റ് താരമായ **ബ്രണ്ടൻ മക്കല്ലം** ഒരു വിക്കറ്റ് കീപ്പർ - ബാറ്റ്സ്മാനാണ്. ട്വന്റി 20യിൽ ഏറ്റവുമധികം റൺസ് നേടിയവരുടെ  പട്ടികയിൽ 32-ആം സ്ഥാനത്ത് ആണ്.
നിലവിൽ ഇംഗ്ലീഷ് ക്രിക്കറ്റ് ടീം കോച്ച് ആയി സേവനം അനുഷ്ഠിക്കുന്നു. ആധുനിക ക്രിക്കറ്റിൽ ഫലപ്രാപ്തി കൊണ്ടും നിർഭയത്വമായ രീതി കൊണ്ടും പ്രശസ്തി നേടിയ  ബാസ്ബോൾ എന്ന കേളിശൈലിയുടെ  സൃഷ്ടാവ് ആണ് മക്കല്ലം.  ഐപിഎലിൽ  കൊൽക്കത്ത നൈറ്റ് റൈഡേർസ് താരമായിരുന്ന മക്കല്ലം ലീഗിന്റെ ആദ്യ മത്സരത്തിൽ തന്നെ 158 റൺസ് നേടി ചരിത്രം സൃഷ്ടിച്ചിരുന്നു. കൊച്ചി ടസ്കേഴ്സ് കേരളയ്ക്ക്വേണ്ടിയും കളിച്ചിട്ടുണ്ട്.
ബ്രണ്ടൻ മക്കല്ലത്തിന്റെ സഹോദരൻ നഥാൻ മക്കല്ലവും ന്യൂസിലാൻഡിലെ അന്താരാഷ്ട്ര ക്രിക്കറ്റ് താരമായിരുന്നു . 2016 ഫെബ്രുവരി 24ന് അന്താരാഷ്ട്ര ക്രിക്കറ്റിന്റെ എല്ലാ ഫോർമാറ്റിൽ നിന്നും മക്കല്ലം വിരമിച്ചു . ബ്രിസ്ബെൻ ഹീറ്റ് ,ഗുജറാത്ത് ലയൺസ് , ചെന്നൈ സൂപ്പർ കിങ്സ് എന്നീ ടീമുകൾക്കു വേണ്ടിയും മക്കല്ലം  കളിച്ചിട്ടുണ്ട് .

## അന്താരാഷ്ട്ര കരിയർ
### ടെസ്റ്റ്

ടെസ്റ്റ് ക്രിക്കറ്റിൽ ആദ്യമായി ട്രിപ്പിൾ സെഞ്ചുറി നേടുന്ന ന്യൂസിലൻഡ് താരം എന്ന ബഹുമതി ബ്രണ്ടൻ മക്കല്ലത്തിന് സ്വന്തമാണ്. 2014 ഫെബ്രുവരിയിൽ ഇന്ത്യക്കെതിരെ വെല്ലിങ്ടണിൽ വെച്ചായിരുന്നു മക്കല്ലത്തിന്റെ ഈ നേട്ടം .2016ൽ തന്റെ അവസാന അന്താരാഷ്ട്ര ടെസ്റ്റ് മൽസരത്തിൽ ഏറ്റവും വേഗമേറിയ ടെസ്റ്റ് ശതകം മക്കല്ലം തന്റെ പേരിലാക്കി. ഓസ്ട്രേലിയക്കെതിരെ ഹാഗ്ലീ ഓവലിൽ നടന്ന മൽസരത്തിൽ 54 പന്തിലാണ് മക്കല്ലം സെഞ്ച്വറി തികച്ചത്.

### ഏകദിനം
മക്കല്ലത്തിന്റെ നേതൃത്വത്തിൽ 2015 ക്രിക്കറ്റ് ലോക കപ്പിൽ ന്യൂസിലൻഡ് ആദ്യമായി ലോകകപ്പ് ക്രിക്കറ്റിന്റെ ഫൈനലിൽ എത്തി.നേരത്തെ ആറു തവണ സെമി ഫൈനലിൽ എത്തിയിട്ടുണ്ടെങ്കിലും അതിനപ്പുറത്തേക്കു കുതിക്കാൻ ന്യൂസിലന്റിനു കഴിഞ്ഞിരുന്നില്ല. ഫൈനലിൽ ഓസ്ട്രേലിയയോട് 7 വിക്കറ്റിനു പരാജയപ്പെട്ടെങ്കിലും ടൂർണമെന്റിലുടനീളം ആക്രമണോത്സുകതയോടെ ടീമിനെ നയിച്ച മക്കല്ലത്തിന്റെ നായകത്വം ക്രിക്കറ്റ് ലോകത്ത് ഏറെ പ്രശംസിക്കപ്പെട്ടു
.
### ട്വന്റി 20
ഒരു കാലത്ത് ട്വന്റി 20 യിൽ ഏറ്റവും അധികം റൺസ് നേടിയ കളിക്കാരനായിരുന്ന മക്കല്ലം തന്റെ ആക്രമണോത്സുകമായ ബാറ്റിംഗ് കൊണ്ട് ഒട്ടേറെ ജനപ്രീതി നേടിയിട്ടുണ്ട്. ശ്രീലങ്കയിൽ നടന്ന ട്വന്റി 20 ലോക കപ്പിൽ ബംഗ്ലാദേശിനെതിരെ നടന്ന ഗ്രൂപ്പ് ഘട്ട മത്സരത്തിൽ സെഞ്ച്വറി നേടി 3 റെക്കോഡുകളാണ് അദ്ദേഹം സ്ഥാപിച്ചത്. 58 പന്തിൽ 123 റൺസ് നേടി അന്താരാഷ്ട്ര ട്വന്റി 20യിലെയും ട്വന്റി 20 ലോക കപ്പിലെയും ഏറ്റവും ഉയർന്ന വ്യക്തിഗത സ്കോർ എന്ന നേട്ടം കൈവരിച്ചു. അന്താരാഷ്ട്ര ട്വന്റി 20യിൽ 2 സ്വെഞ്ചുറികൾ നേടുന്ന ഏക കളിക്കാരനാണ് മക്കല്ലം. ഈ സ്വെഞ്ചുറിയിലൂടെ അന്താരാഷ്ട്ര ട്വന്റി 20യിൽ 1500 റൺസ് നേടുന്ന ആദ്യ കളിക്കാരനുമായി.

ട്വന്റി 20-യിൽ നൂറോ അതിലധികമോ സ്‌കോർ ഏറ്റവും കൂടുതൽ തവണ നേടിയിട്ടുള്ള താരം (11), ഏറ്റവും കൂടുതൽ അർധ സെഞ്ച്വറി (9) ഏറ്റവും കൂടുതൽ സിക്‌സർ (64), ഏറ്റവും കൂടുതൽ ബൗണ്ടറി (150) എന്നിവയും മക്കല്ലത്തിന്റെ പേരിലാണ്.

## അവലംബം

## പുറത്തേക്കുള്ള കണ്ണികൾ
* Brendon McCullum  at New Zealand Cricket
* 
* Brendon McCullum  വിസ്ഡൻ ഇന്ത്യയിൽ നിന്ന്.
* Brendon McCullum 's Fastest 50 in ICC Cricket World Cup

വർഗ്ഗം:1981-ൽ ജനിച്ചവർ

വർഗ്ഗം:സെപ്റ്റംബർ 27-ന് ജനിച്ചവർ

വർഗ്ഗം:ന്യൂസിലൻഡ് ക്രിക്കറ്റ് കളിക്കാർ
പനമറ്റം

കോട്ടയം ജില്ലയിൽ കാഞ്ഞിരപ്പള്ളി താലൂക്കിൽ എലിക്കുളം പഞ്ചായത്തിൽ ഇളങ്ങുളം ദേശത്തിൽ ഉൾപ്പെട്ട സ്ഥലമാണ് പനമറ്റം. വടക്ക് എലിക്കുളം, കിഴക്ക് തമ്പലക്കാട്, തെക്ക് കാഞ്ഞിരപ്പള്ളി, പടിഞ്ഞാറ് ഇളങ്ങുളം പ്രദേശങ്ങൾ ആണ്  ഗ്രാമത്തിന്റെ അതിർത്തികൾ.  

## ആരാധനാലയങ്ങൾ
* പനമറ്റം ശ്രീ ഭഗവതിക്ഷേത്രം
* വെളിയന്നൂർ ശ്രീ ധർമ്മ ശാസ്താക്ഷേത്രം
* കുഴിക്കാട്ട് അമ്പലം
* കാവുംമുറി അമ്പലം
* വദകര അമ്പലം

## വിദ്യാഭ്യാസസ്ഥാപനങ്ങൾ
* ജി.എച്ച്.എസ്.എസ്. പനമറ്റം

വർഗ്ഗം:കോട്ടയം ജില്ലയിലെ ഗ്രാമങ്ങൾ
ജി.പി.എസ്. നായർ

ഇന്ത്യയിലെ റേഡിയോ പ്രക്ഷേപണത്തിലെ കുലപതികളിലൊരാളാണു **ജി.പി.എസ് നായർ** എന്നറിയപ്പെടുന്ന **ജി.പി.ശക്തിധരൻ നായർ.**
1939ലെ ഓണത്തിനു  മദിരാശി നിലയത്തിൽ  നിന്ന് ചരിത്രത്തിൽ ആദ്യമായി മലയാളത്തിൽ റേഡിയോ സംസാരിച്ചു.കൊല്ലംകോട് രാജാവ് **സർ വാസുദേവരാജ** കേരളീയർക്ക് നൽകിയ ഓണസന്ദേശമായിരുന്നു അത്.ആദ്യത്തെ മലയാളപ്രക്ഷേപണത്തിനു അരങ്ങൊരുക്കിയത് ഓണററി പ്രൊഡ്യൂസറായ ജി.പി.എസ് നായരായിരുന്നു.തുടർന്ന് പ്രോഗ്രാം അസിസ്റ്റന്റായി സർവീസിൽ പ്രവേശിച്ച അദ്ദേഹം പ്രക്ഷേപണചരിത്രത്തോടൊപ്പം നടന്നു നീങ്ങി.                                                                               
1943ൽ തിരുവിതാംകൂർ മഹാരാജാവ് സ്ഥാപിച്ച **ട്രാവങ്കൂർ റേഡിയോ നിലയം** 1950ൽ ആകാശവാണി ഏറ്റെടുക്കുന്നതിനു സർക്കാർ നിയോഗിച്ച സ്പെഷ്യൽ ഓഫീസർ അദ്ദേഹമായിരുന്നു.ഇപ്പോഴത്തെ എം.എൽ.എ ഹോസ്റ്റൽ നിൽക്കുന്ന സ്ഥലത്ത് നിന്ന് സർ സി.പി രാമസ്വാമി അയ്യരുടെ ഔദ്യോഗികവസതിയായിരുന്ന “ഭക്തിവിലാസം”കൊട്ടാരത്തിലേക്ക് ആകാശവാണി മാറ്റിസ്ഥാപിച്ച്ത് അദ്ദേഹമായിരുന്നു.‘*ആത്മവിദ്യാലയമേ*’അടക്കമുള്ള,മലയാളസിനിമയിലെ ആദ്യകാല അനശ്വരഗാനങ്ങളുടെ രചയിതാവായ **തിരുനൈനാർ കുറിച്ചി മാധവൻ നായരെ** അദ്ദേഹം അവിടെ സ്റ്റാഫ് ആർട്ടിസ്റ്റായി നിയമിച്ചു.പ്രമുഖ പ്രക്ഷേപകരായിതീർന്ന എസ്.രാമങ്കുട്ടി നായർ,കെ.ജി.ദേവകിയമ്മ,ടി.പി.രാധാമണി,സി.എസ്.രാധാദേവി,ജഗതി എൻ.കെ.ആചാരി,മാലി തുടങ്ങിയ ഒട്ടേറെ കലാകാരരെ ജി.പി.എസ്.നായർ ആകാശവാണിയിലേക്ക് കൊണ്ടുവന്നു.                                                                                                                                                                                                                                                          കേരളത്തിലെ രണ്ടാമത്തെ **ആകാശവാണി നിലയം കോഴിക്കോട്ട്** സ്ഥാപിക്കുന്നതിനു നിയോഗിക്കപ്പെട്ടതും ജി.പി.എസ് നായരായിരുന്നു. പി.ഭാസ്കരൻ,ബി.എ.ചിദംബരനാഥ്,പി.സി.കുട്ടികൃഷ്ണൻ,കെ.പത്മനാഭൻ നായർ തുടങ്ങിയ പ്രതിഭാധനന്മാരെ ആകാശവാണിയിൽ അദ്ദേഹം നിയമിച്ചു.കെ.രാഘവനെ മദിരാശിയിൽ നിന്ന് കോഴിക്കോട്ടേക്ക് കൊണ്ടുവന്നു.
പിന്നീട് ഔരംഗബാദ്,മൈസൂർ,വിജയവാഡ തുടങ്ങി ഒട്ടേറെ നിലയങ്ങളുടെ നവീകരണത്തിനും സ്ഥാപനത്തിനുമെല്ലാം അദ്ദേഹം നിയോഗിക്കപ്പെട്ടു.1967ൽ മുംബൈയിൽ നിന്ന് ആകാശവാണിയുടെ വാണിജ്യ പ്രക്ഷേപണം(“**വിവിധ് ഭാരതി**“) ആരംഭിക്കുന്നതിനു നിയോഗിക്കപ്പെട്ടതും അദ്ദേഹമായിരുന്നു.32 വർഷത്തെ സേവനത്തിനു ശേഷം 1971ൽ വിവിധ് ഭാരതിയുടെ ഡയറക്റ്ററായി സേവനത്തിൽ നിന്ന് വിരമിച്ചു.2002ൽ അന്തരിച്ചു.
## അവലംബം
*റേഡിയോ സ്മരണകൾ*,ജി.പി.എസ്.നായർ,എൻ.ബി.എസ്,1974 നവംബർ.
സി.വി. കുഞ്ഞുരാമൻ

200px|ചട്ടം|വലത്ത്‌|സി.വി. കുഞ്ഞുരാമൻ

പ്രമുഖനായ മലയാള പത്രാധിപരും സാമൂഹ്യ നവോത്ഥാന നായകനുമായിരുന്നു **സി.വി. കുഞ്ഞുരാമൻ**(1871 - 1949).
## ജീവിതരേഖ
കവി, വിമർശകൻ, കേരള കൗമുദി സ്ഥാപകൻ എന്നീ നിലകളിൽ പ്രശസ്തനായ സി.വി കൊല്ലം ജില്ലയിലെ മയ്യനാട്ടിൽ ജനിച്ചു. എൽ.എം.എസ് സ്കൂളിലും കൊല്ലം ഗവൺമെന്റ് ഹൈസ്കൂളിലും പഠിച്ചു. അദ്ധ്യാപകനായി ഔദ്യോഗിക ജീവിതം ആരംഭിച്ച സി.വി. പിന്നീട് വക്കീൽ വൃത്തിയിലേക്കു മാറി. മലയാള വർഷം 1103 ൽ എസ്.എൻ.ഡി.പി. യോഗം സെക്രട്ടറിയായി തെരഞ്ഞെടുക്കപ്പെട്ടു. സാമൂഹ്യ അനാചാരങ്ങൾക്കെതിരെ തൂലിക പടവാളാക്കി പൊരുതി. കേരള കൗമുദി ആദ്യം മയ്യനാടു നിന്നും പിന്നീട് തിരുവനന്തപുരത്തു നിന്നും ആരംഭിച്ചു. സുജാനന്ദിനിയിലെഴുതിയ കവിതകളും ഗദ്യവും നിരവധി പേരെ ആകർഷിച്ചു. 1949 ൽ അദ്ദേഹം അന്തരിച്ചു.
തിരണ്ടുകുളി, പുളികുടി, താലികെട്ട് തുടങ്ങിയ ജാതീയ സമ്പ്രദായങ്ങൾക്കെതിരെ കവിതകളും കഥകളുമെഴുതി. മലയാളരാജ്യം പത്രത്തിന്റെ പത്രാധിപരായും പ്രവർത്തിച്ചു.

ഭാഷാഭിമാനി, സിംഹളൻ, പി.കെ. തിയ്യൻ എനന്നീ തൂലികാ നാമങ്ങളിലാണ് അദ്ദേഹമെഴുതിയിരുന്നത്. അധഃകൃതർക്ക് പ്രത്യേക സ്കൂളുകൾ അനുവദിക്കുന്നതിനു വേണ്ടി പ്രയത്നിച്ച അദ്ദേഹം ഈഴവർക്കു വേണ്ടി മയ്യനാട് ഗ്രാമത്തിൽ വെള്ളമണൽ എന്ന പേരിൽ വിദ്യാലയം സ്ഥാപിച്ചു. 1928 ലും 1931 ലും എസ്.എൻ.ഡി.പി. ജനറൽ സെക്രട്ടറിയായി. യുക്തിവാദി പ്രസ്ഥാനത്തിലും സജീവമായി പ്രവർത്തിച്ചു. 

പത്രപ്രവാകനും എഴുത്തുകാരനുമായിരുന്ന കെ. സുകുമാരൻ മകനാണ്.

## കൃതികൾ
### കവിത
*കാർത്തികോദയം
*ശ്രീ പത്മനാഭസന്നിധിയിൽ
*ഈഴവനിവേദനം
* നരലോകം
*ഒരു സന്ദേശം
*സ്വാമിചൈതന്യം
*സ്വാഗതഗാനം
### നാടകം
* മാലതീകേശവം
### ഗദ്യം
* ഞാൻ (ബാല്യകാല സ്മരണകൾ)
* ഒരു നൂറ്റാണ്ടിനു മുൻപ് (ചെറുകഥ)
* എന്റെ ശ്രീകോവിൽ
* ആശാൻ സ്മരണകൾ
* അറബിക്കഥകൾ (നാലു ഭാഗം)
* ഷേക്സ്പിയർ കഥകൾ
* രാമദേവനും ജാനകിയും
* വെന്നീസ്സിലെ വ്യാപാരി
* വരലോല 
* ഹേമലീല 
* കൊടുങ്കാററ് 
* വാല്മീകിരാമായണം
* സോമനാഥൻ
* വ്യാസഭാരതം
* രാധാറാണി
* രാമായണകഥ
* കാന്തിമതി
* ലുക്രീസിന്റെ ചാരിത്രഹാനി
* പത്നാദേവി (അപൂർണം)
* രാഗപരിണാമം
* ദുർഗാക്ഷേത്രം (അപൂർണം)പഞ്ചവടി
* നാഗകന്യക (അപൂർണം)
* ഉണ്ണിയാർച്ച
* തുമ്പോലാർച്ച
* മാലുത്തണ്ടാൻ
* ഒരു നൂററാസ്സിനു മുമ്പ്
* ലോകമതങ്ങൾ (തർജ്ജമ)

### ചരിത്രം
* കെ. സി. കേശവപിള്ളയുടെ ജീവചരിത്രം
* ഇന്ത്യാ ചരിത്ര സംഗ്രഹം

## അവലംബം

## അധിക വായനയ്ക്ക്
## പുറം കണ്ണികൾ
വെബ്സൈറ്റ്http://www.cvkunhuraman.com

വർഗ്ഗം:കേരളത്തിലെ സാമൂഹ്യ നവോത്ഥാന നായകർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:മലയാളകവികൾ
വർഗ്ഗം:പത്രാധിപർ
വർഗ്ഗം:മലയാളസാഹിത്യനിരൂപകർ
വർഗ്ഗം:മലയാളം പത്രപ്രവർത്തകർ
വർഗ്ഗം:എസ്.എൻ.ഡി.പി. യോഗം ജനറൽ സെക്രട്ടറിമാർ
ലാങ്ഹാൻസ് ഭീമൻ കോശം

ഗ്രാനുലോമകളിലെ മാക്രോഫേജുകൾ തമ്മിൽ ലയിച്ച് ഉണ്ടാവുന്ന, കുതിരലാടത്തിന്റെ ആകൃതിയിൽ കോശമർമ്മങ്ങളുള്ള ഭീമൻ കോശമാണ് **ലാങ്ഹാന്റെ ഭീമൻ കോശം** (Langhan's giant cell). ഇവയെ പിറൊഗോവ്-ലാങ്ഹാൻ കോശങ്ങൾ എന്നും വിളിക്കാറുണ്ട്. ഇവ ഏറ്റവും കൂടുതൽ പഠനവിധേയമായിട്ടുള്ളത് ക്ഷയരോഗം ബാധിച്ച വ്യക്തികളിലാണ് എന്നതിനാൽ ഇവയെ ക്ഷയരോഗ ഭീമൻ കോശം എന്നും വിളിക്കാറുണ്ട്. എന്നാൽ ക്ഷയം പോലുള്ള മറ്റേത് ദീർഘകാല വീക്കങ്ങളിലും ഇവ കാണപ്പെടാം. സാർക്കോയ്ഡോസിസ് ബാധിച്ചവരിലെ കഴലകളുടെ ബയോപ്സിയിലും, ശ്വാസകോശ ബയോപ്സിയിലും ഇവ കാണപ്പെടാറുണ്ട്.
തിയൊഡോർ ലാങ്ഹാൻ എന്ന ശാസ്ത്രജ്ഞന്റെ സ്മരണയ്ക്കായാണ് കോശത്തിന് ഈ പേരു നൽകിയിരിക്കുന്നത്.
## അവലംബം

## ഇതും കാണുക
*അന്യവസ്തു ഭീമൻ കോശം

വർഗ്ഗം:ശരീരകോശങ്ങൾ
ബ്ലൂബെറി മഫിൻ ശിശു

അസ്ഥിമജ്ജയ്ക്ക് പുറമേ ഉള്ള അവയവങ്ങളിൽ രക്തകോശങ്ങളുടെ ഉത്പാദനം നടക്കുമ്പോൾ ശിശുക്കളുടെ ശരീരത്തിൽ നീല നിറത്തിലുള്ള പാടുകൾ ഉണ്ടാവും. ഈ അവസ്ഥയെയാണ് **ബ്ലൂബെറി മഫിൻ ശിശു** (Blueberry muffin baby) എന്ന് വിളിക്കുന്നത്. ചർമ്മത്തിനടിയിൽ രക്തം കട്ടപിടിച്ച് ഉണ്ടാവുന്ന പാടുകളാണ് നീല നിറത്തിൽ പുറത്തേക്ക് കാണപ്പെടുന്നത്. പാടുകൾക്ക് നീല ബെറികൾ കൊണ്ടുണ്ടാക്കുന്ന മഫിൻ എന്ന പലഹാരത്തോട് സാമ്യമുള്ളതുകൊണ്ടാണ് ഈ അവസ്ഥയെ ബ്ലൂബെറി മഫിൻ ശിശു എന്ന് വിളിക്കുന്നത്. തലയിലും, കഴുത്തിലും, നെഞ്ചിലും, വയർ ഭാഗത്തുമാണ് കൂടുതലായും നീല പാടുകൾ കാണപ്പെടുക. 
ആദ്യകാലങ്ങളിൽ ഇവ റുബെല്ല മൂലം മാത്രം ഉണ്ടാവുന്ന പാടുകൾ ആണെന്ന് വിശ്വസിച്ചു പോന്നിരുന്നു. എന്നാൽ ഇപ്പോൾ ഇവ ന്യൂറോബ്ലാസ്റ്റോമ പോലുള്ള മറ്റു പല ശിശുരോഗങ്ങളിലും കാണപ്പെടാം എന്ന് കണ്ടെത്തിയിട്ടുണ്ട്. സൈറ്റോമെഗലോ വൈറസ് ബാധ മൂലവും ബ്ലൂബെറി മഫിൻ പാടുകൾ കാണപ്പെടാം.
## അവലംബം

വർഗ്ഗം:ശിശുരോഗങ്ങൾ
വർഗ്ഗം:ത്വക്ക് രോഗങ്ങൾ
വർഗ്ഗം:രക്തസംബന്ധിയായ രോഗങ്ങൾ
കൊല്ലം ജി.കെ. പിള്ള

മലയാളത്തിലെ ഒരു സിനിമ, സീരിയൽ, നാടക നടനാണ് **കൊല്ലം ജി.കെ. പിള്ള** (1934-2016). നാലായിരത്തിലേറെ നാടക വേദികളിലും എൺപതോളം സിനിമകളിലും ഇദ്ദേഹം അഭിനയിച്ചിട്ടുണ്ട്. സിനിമകളിൽ കൂടുതലും ഹാസ്യവേഷങ്ങളായിരുന്നു കൈകാര്യം ചെയ്തത്.
## ജീവിതരേഖ
കൊല്ലം അമ്മച്ചിവീട് രാധാഭവനത്തിൽ കെ.പി. ഗോപാലപിള്ളയുടെയും കുഞ്ഞിയമ്മയുടെയും മകനായി 1934 ഓഗസ്റ്റ് 29-ന് ജനനം. കൊല്ലം ഗവ. ഹൈസ്‌കൂൾ വിദ്യാർഥിയായിരിക്കെ 1950-ൽ *അരിവാൾ* എന്ന ഏകാംഗ നാടകത്തിൽ അഭിനയിച്ചായിരുന്നു കലാരംഗത്തേക്കുള്ള അരങ്ങേ​റ്റം.
1962-ൽ കൊല്ലം യൂണിവേഴ്സൽ തിയ്റ്റേഴ്‌സിന്റെ *ദാഹജലം* എന്ന നാടകത്തിലൂടെ അഭിനയരംഗത്ത് സജീവമായി. *നീതിപീഠം*, *രാജദൂത്*, *സർപ്പസത്രം*, *കുഞ്ഞാലിമരയ്ക്കാർ*, *മഹാലക്ഷ്മി*, *അശോകചക്രം*, *റെഡ്‌സിഗ്‌നൽ*, *ദേവാലയം*, *ഭാരതയുദ്ധം ഒമ്പതാംദിവസം*, *പത്തരമാ​റ്റുള്ള പൊന്ന്*, *ദി ആക്‌സിഡന്റ്*, *ആയിരം അരക്കില്ലങ്ങൾ*, *ഏഴരപ്പൊന്നാന*, *മന്നാടിയർപെണ്ണും മാടമ്പിയും* തുടങ്ങിയ നാടകങ്ങളിൽ പ്രധാനവേഷം ചെയ്തു. പത്തോളം നാടക പുരസ്കാരങ്ങൾ നേടിയിട്ടുണ്ട്. കെ.എസ്.ആർ.ടി.സി-യിൽ കണ്ടക്ടറായി ജോലി ലഭിച്ചതിനാൽ അഭിനയം കൊല്ലത്തെ വിവിധ തീയറ്ററുകളിലായിരുന്നു. എ.എൻ. തമ്പി സംവിധാനം ചെയ്ത *മാസപ്പടി മാതുപിള്ള* എന്ന സിനിമയിലൂടെയാണ് ഇദ്ദേഹം ചലച്ചിത്രലോകത്തെത്തുന്നത്. തുടർന്ന് *മുച്ചീട്ടുകളിക്കാരന്റെ മകൾ*, *പുഷ്പശരം*, *മുക്കുവനെ സ്നേഹിച്ച ഭൂതം*, *[[മൈ ഡിയർ കുട്ടിച്ചാത്തൻ]]*, *ഇത്തിക്കരപക്കി* തുടങ്ങി എൺപതോളം സിനിമകളിൽ അഭിനയിച്ചു. മിക്കവയിലും ഹാസ്യവേഷങ്ങളായിരുന്നു കൈകാര്യം ചെയ്തിരുന്നത്. *ദാഹജലം*, *നീതിപീഠം*, *രാജദൂത്*, *ആയിരം അരക്കില്ലം*, *ആക്‌സിഡന്റ്* എന്നിങ്ങനെ വിവിധ നാടകങ്ങളിലായി നാലായിരത്തിലേറെ വേദികളിൽ അഭിനയം കാഴ്ചവെച്ചിട്ടുള്ള  ഇദ്ദേഹം നിരവധി ടെലിവിഷൻ പരമ്പരകളിലും വേഷമിട്ടിട്ടുണ്ട്. കാഴ്ചക്കുറവ് മൂലം അഭിനയരംഗത്ത് വിട്ടു നിൽക്കേണ്ടതായി വന്നു. 2016 ജനുവരി 30-ന് അന്തരിച്ചു.

## അവലംബം

വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളനാടകനടന്മാർ
വർഗ്ഗം:1934-ൽ ജനിച്ചവർ
സ്വാതന്ത്ര്യ ചത്വരം

അമേരിക്കയുടെ തലസ്ഥാനമായ വാഷിങ്റ്റണിൽ സ്ഥിതിചെയ്യുന്ന ഒരു ചത്വരമാണ്(Plaza) **സ്വാതന്ത്ര്യ ചത്വരം** (ഇംഗ്ലീഷ്:Freedom Plaza ). ഈ ചത്വരത്തിന്റെ ആദ്യനാമം **പടിഞ്ഞാറൻ ചത്വരം**(Western Plaza) എന്നായിരുന്നു. അമേരിക്കയിലെ പ്രശസ്തമായ പെൻ‌സിൽ‌വാനിയ വീഥിയുടെയും 14thസ്ട്രീറ്റിന്റെയും സംഗമസ്ഥാനത്തിനരികിലായാണ്  സ്വാതന്ത്ര്യ ചത്വരത്തിന്റെ സ്ഥാനം. 1980ലാണ് ഈ ചത്വരം പണിത്തീർത്തത്. മാർബിൾ മുതലായ കല്ലുകളായിരുന്നു പ്രധാന നിർമ്മാണവസ്തുക്കൾ. 

മാർട്ടിൻ ലൂഥർ കിംഗ് ജൂനിയറോടുള്ള ബഹുമാനാർഥം, ഈ ചത്വരത്തിന്റെ നാമം പടിഞ്ഞാറൻ ചത്വരം എന്നതിൽനിന്ന് സ്വാതന്ത്ര്യ ചത്വരം എന്നാക്കി മാറ്റിയത്.

വർഗ്ഗം:ദേശീയ ചത്വരങ്ങൾ
ജി.എൻ. ബാലസുബ്രഹ്മണ്യം

കർണാടകസംഗീത ലോകത്തെ തിളക്കമാർന്ന വ്യക്തിത്വങ്ങളിലൊന്നാണ് **ജി.എൻ.ബി** എന്ന ചുരുക്കപ്പേരിലറിയപ്പെടുന്ന **ജി.എൻ. ബാലസുബ്രഹ്മണ്യം (G. N. Balasubramaniam)** (6 ജനുവരി 1910 - 1 മേയ് 1965).
## ജീവിതരേഖ
തഞ്ചാവൂർ ജില്ലയിലുൾപ്പെട്ട മയിലാടുതുറൈ താലൂക്കിലെ ഒരു ചെറുഗ്രാമമായ ഗുഡലൂരിൽ ജി.വി. നാരായണസ്വാമി അയ്യരുടെയും വിശാലാക്ഷി അമ്മാളുടെയും മകനായി ജനനം. ഹൈസ്കൂൾ അധ്യാപകനായിരുന്ന പിതാവ്  നാരായണസ്വാമി അയ്യർ സംഗീത തത്പരനുമായിരുന്നു. പിതാവ് തന്നെയായിരുന്നു ആദ്യഗുരു. തുടർന്നുള്ള സംഗീതപഠനം മധുരൈ സുബ്രഹ്മണ്യ അയ്യരുടെ ശിക്ഷണത്തിലായിരുന്നു.  ചെറിയ പ്രായത്തിൽ തന്നെ ബാലസുബ്രഹ്മണ്യം അക്കാലത്തെ പ്രമുഖ സംഗീതജ്ഞരുടെയെല്ലാം ആലാപനശൈലികൾ സസൂക്ഷ്മം വീക്ഷിച്ചിരുന്നുവെങ്കിലും അദ്ദേഹത്തിന് ഏറ്റവും അധികം ആരാധന തോന്നിയിരുന്നത് അരിയക്കുടി രാമാനുജ അയ്യങ്കാരോട് ആയിരുന്നു. അങ്ങനെയിരിക്കെ മൈലാപ്പൂരിലെ കപാലീശ്വര ക്ഷേത്രത്തിലെ ഉത്സവത്തോടനുബന്ധിച്ചുള്ള സംഗീതകച്ചേരി നടത്താമെന്നേറ്റിരുന്ന പ്രമുഖനായ സംഗീതജ്ഞൻ എത്തിച്ചേരാത്തതിനെ തുടർന്ന് പ്രസ്തുത ദിവസത്തെ കച്ചേരി നടത്തുവാനുള്ള അവസരം അപ്രതീക്ഷിതമായി ബാലസുബ്രഹ്മണ്യത്തിന് ലഭിച്ചു. ബാലസുബ്രഹ്മണ്യത്തിന്റെ കീർത്തി ഏറെ വർദ്ധിപ്പിച്ച ഒരു സംഭവമായിരുന്നു അത്.

അനേകം കീർത്തനങ്ങളും ജി.എൻ.ബി. രചിച്ചിട്ടുണ്ട്. സംസ്കൃതം, തെലുഗു, തമിഴ് ഭാഷകളിലായി 250-ലേറെ രചനകൾ പരമ്പരാഗത രാഗങ്ങളിലും തന്റേതായ രാഗങ്ങളിലും ഇദ്ദേഹം നടത്തിയിട്ടുണ്ട്. ഇവയിൽ 75 എണ്ണം പ്രസിദ്ധീകരിക്കപ്പെട്ടിട്ടുണ്ട്.
[thumb|left|200px|''ശകുന്തള'' എന്ന ചിത്രത്തിൽ [എം.എസ്. സുബ്ബലക്ഷ്മി|സുബ്ബലക്ഷ്മിയോടൊപ്പം ജി.എൻ.ബി.]]
ഒരു അഭിനേതാവ് കൂടിയായിരുന്നു ജി.എൻ.ബി. സ്കൂളിലെ കലാമത്സരങ്ങളിൽ സംഗീതത്തോടൊപ്പം നാടകങ്ങളിലും സജീവമായി പങ്കെടുത്തിരുന്നു. പിൽക്കാലത്ത് *ശകുന്തള* എന്ന ചലച്ചിത്രത്തിൽ ദുഷ്യന്തന്റെ വേഷം ഇദ്ദേഹം അവതരിപ്പിച്ചു. ഈ ചിത്രത്തിൽ നായികാവേഷം അവതരിപ്പിച്ചത് എം.എസ്. സുബ്ബലക്ഷ്മി ആയിരുന്നു. *ഭാമവിജയം*, *സതി അനസൂയ* തുടങ്ങി ഏതാനും ചിത്രങ്ങളിൽ കൂടി ഇദ്ദേഹം അഭിനയിച്ചു. തുടർന്ന് സംഗീതരംഗത്ത് തന്നെ ശ്രദ്ധ കേന്ദ്രീകരിച്ചു.

ഓൾ ഇന്ത്യാ റേഡിയോയുടെ മദ്രാസ് നിലയത്തിൽ കർണാടക സംഗീത വിഭാഗത്തിൽ ഏറെ വർഷങ്ങൾ പ്രൊഡ്യൂസറായി പ്രവർത്തിച്ചു. 1964 മാർച്ചിൽ തിരുവനന്തപുരം സ്വാതി തിരുനാൾ സംഗീത അക്കാദമിയുടെ പ്രിൻസിപ്പാളായി ചുമതലയേറ്റു.

സംഗീതകലാനിധി പട്ടം, രാഷ്ട്രപതിയുടെ സംഗീത പുരസ്കാരം തുടങ്ങി നിരവധി പുരസ്കാരങ്ങൾ ഇദ്ദേഹത്തിന് ലഭിച്ചിട്ടുണ്ട്.

## അവലംബം

വർഗ്ഗം:കർണ്ണാടകസംഗീതജ്ഞർ
വർഗ്ഗം:1910-ൽ ജനിച്ചവർ
വർഗ്ഗം:സംഗീതകലാനിധി പുരസ്കാരം ലഭിച്ചവർ
ഡയറ്റ്

രാഷ്ട്രീയമോ ഭരണപരമോ ആയ കാര്യങ്ങളിൽ തീരുമാനമെടുക്കാൻ നടത്തുന്ന, പ്രതിനിധികളുടേയോ, അവരുൾപ്പെടുന്ന വിഭാഗങ്ങളുടേയോ (estates) സമ്മേളനമാണ് **ഡയറ്റ്**. ചില രാജ്യങ്ങളുടെ നിയമസഭകൾക്കും ഡയറ്റ് എന്നു പേരുണ്ട്. ദിവസം എന്നർഥം വരുന്ന ഡയസ് (dies) എന്ന ലാറ്റിൻ പദത്തിൽ നിന്നാണ് ഡയറ്റ് എന്ന വാക്ക് നിഷ്പന്നമായിട്ടുള്ളത്. 

## റോമിലെ അസംബ്ലിയാണ് ഡയറ്റ്

വിശുദ്ധ റോമാ സാമ്രാജ്യത്തിലെ അസംബ്ലിയാണ് ഡയറ്റ് എന്ന പേരുകൊണ്ട് പൊതുവായ അർഥത്തിൽ ഉദ്ദേശിക്കപ്പെടുന്നത്. മധ്യകാലഘട്ടത്തിന്റെ അന്ത്യത്തിലും ആധുനിക കാലഘട്ടത്തിന്റെ ആരംഭത്തിലും ഇതിന് ശ്രദ്ധേയമായ പ്രാധാന്യം സിദ്ധിച്ചിരുന്നു. 1521-ൽ വേംസിലും (Worms) 1529-ൽ സ്പിയറിലും (Speyer) 1530-ൽ ആഗ്സ്ബർഗിലും (Augsburg) ഡയറ്റിന്റെ പ്രധാന സമ്മേളനങ്ങൾ നടന്നിട്ടുണ്ട്.

## മുപ്പതാണ്ടു യുദ്ധം
(Thirty Years war)

മുപ്പതാണ്ടു യുദ്ധത്തിന് (Thirty Years war) അന്ത്യം കുറിച്ച 1648-ലെ വെസ്റ്റ്ഫാലിയ (Westphalia) ഉടമ്പടിക്കു ശേഷം ചക്രവർത്തിയുടെ ശക്തി കുറയുകയും സ്വതന്ത്രരാജാക്കന്മാരുടെ പരമാധികാരം ശക്തിപ്പെടുകയുമുണ്ടായി. ഇതോടെ ഡയറ്റിനു പ്രധാന്യം കുറയുകയും വിശുദ്ധ റോമാ സാമ്രാജ്യത്തിലെ നിയമസഭ എന്ന പദവിയിൽ നിന്നും ഈ രാജ്യങ്ങളുടെ അംബാസഡർമാരുടെ സമിതിമാത്രമെന്ന അവസ്ഥയിലേക്ക് ഡയറ്റ് ചുരുങ്ങിപ്പോവുകയും ചെയ്തു. 1806-ൽ വിശുദ്ധ റോമാസാമ്രാജ്യം ഇല്ലാതായതോടെ തുടർന്നുണ്ടായ മറ്റു പല നിയമസഭകൾക്കുമായി ഡയറ്റ് വഴിമാറുകയുണ്ടായി. ഇവയിൽ ചിലത് പിന്നെയും ഡയറ്റ് എന്ന പേരിൽ അറിയപ്പെട്ടിരുന്നു. ജപ്പാനിൽ 1889-ൽ സ്ഥാപിതമായ ദേശീയ അസംബ്ലിയുടെ പേര് ഡയറ്റ് എന്നാണ്.

## അവലംബം

## പുറത്തേക്കുള്ള കണ്ണികൾ
*http://www.bayern.landtag.de/cps/rde/xchg/landtag/x/-/www1/index.htm 
*http://www.landtag.nrw.de/portal/WWW/home.jsp
നഗരചത്വരം

[thumb|250px|[ഫ്ലോറൻസ്|ഫ്ലോറൻസിലെ പ്യാറ്റ്സ ഡെല്ല സിഗ്നോറിയ എന്ന ചത്വരം]]
[thumb|250px|[ബെയ്‌ജിങ്ങ്‌|ബെയ്ജിങിലെ ടിയാനൻമെൻ ചത്വരം; പശ്ചാത്തലത്തിൽ ചൈനീസ് പാർലമെന്റും ചൈനയുടെ ദേശീയപതാകയും കാണാം]]
thumb|250px|വാഷിങ്ങ്ടണിലെ സ്വാതന്ത്യ്ര ചത്വരം (Freedom Plaza)

ഒരു നഗരമധ്യത്തിൽ സ്ഥിതിചെയ്യുന്ന ചതുരാകൃതിയിലുള്ളതോ ചതുരസദൃശമായ മറ്റേതെങ്കിലും ആകൃതിയിലുള്ളതോ ആയ തുറസ്സായ പൊതുസ്ഥലങ്ങളെയാണ് **നഗര ചത്വരങ്ങൾ**(ഇംഗ്ലീഷ്: Town squares) എന്നുവിളിക്കുന്നത്. ചത്വരങ്ങൾ പൊതുവേ സമൂഹസമ്മേളനങ്ങൾക്കുള്ള വേദിയായിരിക്കും. ഇംഗ്ലീഷിൽ **പ്യാറ്റ്സ**, **പ്ലാസ** എന്നീ നാമങ്ങളിലും ചത്വരങ്ങൾ അറിയപ്പെടാറുണ്ട്. 

തെരുവുകച്ചവടങ്ങൾ, സംഗീത കച്ചേരികൾ, പൊതുസദസ്സ്‌, രാഷ്ട്രീയ ജാഥകൾ തുടങ്ങിയവയ്ക്ക് അഌയോജ്യമായവയാണ് നഗര ചത്വരങ്ങൾ.  നഗരമധ്യത്തിൽ സ്ഥിതിചെയ്യുന്നതിനാൽ ചത്വരങ്ങൾ കടകൾ, കച്ചവടസ്ഥാപനങ്ങൾ, ഭോജനശാലകൾ തുടങ്ങിയവയാൽ ചുറ്റപ്പെട്ടതായിരിക്കും. ചത്വരങ്ങളുടെ മധ്യത്തിൽ സാധാരണയായി ജലധാരകളോ, സ്മാരകങ്ങളോ, ശില്പങ്ങളോ കാണാറുണ്ട്.

## നഗരാസൂത്രണത്തിൽ

നഗരാസൂത്രണത്തിൽ ചത്വരങ്ങൾക്ക് വളരെ പ്രാധാന്യമുണ്ട്. നഗരവാസികൾക്ക് നഗരത്തിരക്കിൽനിന്ന് ചത്വരങ്ങൾ ഒരുപരിതിവരെ ആശ്വാസമേകുന്നു. 

ഏകദേശം 6000 വർഷങ്ങൾക്കുനുമ്പാണ് ലോകത്തിലെ ആദ്യത്തെ നാഗരികത രൂപംകൊള്ളുന്നത്. എല്ലായിപ്പോളും നഗരങ്ങളിൽ പൊതുസ്ഥലങ്ങൾ നിലനിന്നിരുന്നു. പല സുപ്രധാന ധർമങ്ങളും അവ നിർവഹിച്ചിരുന്നു. മനുഷ്യസമൂഹവും നഗരങ്ങളും വികസിച്ചതോടെ ചത്വരങ്ങൾക്ക് കൂടുതൽ ധർമങ്ങൾ നിറവേറ്റണ്ടതായും വന്നു. നാലു പാതകൾ സംഗമിക്കുന്ന കവലകളിലാണ് ചത്വരങ്ങൾ ആദ്യമായി രൂപംകൊണ്ടത്. വ്യാപാരചരക്കുകളുടെ കൈമാറ്റത്തിന് ഇവ വേദിയായി. 

## അവലംബം

വർഗ്ഗം:നഗരാസൂത്രണം
എം.എൽ. വസന്തകുമാരി

ഒരു കർണാടക സംഗീതജ്ഞയും പിന്നണിഗായകയുമായിരുന്നു **എം.എൽ. വസന്തകുമാരി** (ജൂലൈ 3, 1928 - ഒക്ടോബർ 31, 1990). *എം.എൽ.വി* എന്ന ചുരുക്കപ്പേരിലറിയപ്പെടുന്ന വസന്തകുമാരിയെയും സമകാലികരായ ഡി.കെ. പട്ടമ്മാൾ, എം.എസ്. സുബ്ബലക്ഷ്മി എന്നിവരെയും ചേർത്ത് സംഗീതാസ്വാദകർ 'കർണ്ണാടകസംഗീതത്തിലെ ഗായികാത്രയം' എന്ന് പരാമർശിച്ചിരുന്നു. പ്രശസ്ത ചലച്ചിത്രനടി ശ്രീവിദ്യ ഇവരുടെ മകളാണ്.
## ജീവിതരേഖ
തമിഴ്‌നാട്ടിലെ മൈലാപ്പൂരിലെ ഒരു സംഗീതകുടുംബത്തിലായിരുന്നു എം.എൽ. വസന്തകുമാരിയുടെ ജനനം. പിതാവ് സംഗീതജ്ഞനായിരുന്ന കുത്തന്നൂർ അയ്യാസ്വാമി അയ്യരും മാതാവ് മദ്രാസ് ലളിതാംഗിയുമായിരുന്നു. സ്കൂൾ വിദ്യാഭ്യാസകാലത്ത് തന്നെ വസന്തകുമാരി സംഗീതത്തിൽ കഴിവ് പ്രകടിപ്പിച്ചിരുന്നു. വസന്തകുമാരിയുടെ ആലാപനം കേൾക്കാനിടയായ  ജി.എൻ. ബാലസുബ്രഹ്മണ്യം (ജി.എൻ.ബി.) തന്റെ ശിഷ്യയായി തെരഞ്ഞെടുത്തത് ഇവരുടെ സംഗീതജീവിതത്തിലെ ഒരു വഴിത്തിരിവായി. ജി.എൻ.ബി.-യുടെ സംഗീതശൈലി ഇവർ ഏറെ സ്വാംശീകരിച്ചിരുന്നെങ്കിലും അന്ധമായി അനുകരിക്കാതിരിക്കാതെ തന്റേതായ ഒരു പാതയിലൂടെ മുന്നേറുവാൻ ശ്രദ്ധിച്ചിരുന്നു. ഗുരുവിനെപ്പോലെ തന്നെ ചടുലവും മനോഹരവുമായി 'മനോധർമ്മം' ഉപയോഗിക്കുവാൻ വസന്തകുമാരി സമർത്ഥയായിരുന്നു. ചുരുങ്ങിയ കാലത്തിനുള്ളിൽ ഒരു മുൻനിര കർണ്ണാടകസംഗീതജ്ഞയാകുവാൻ ഇവർക്ക് കഴിഞ്ഞു.

1946 മുതൽ വസന്തകുമാരി  ചലച്ചിത്രസംഗീതലോകത്തും സജീവമായി തുടങ്ങി. 1956-ൽ പുറത്തിറങ്ങിയ *മണമകൾ* എന്ന തമിഴ് ചലച്ചിത്രത്തിലെ 'എല്ലാം ഇമ്പമയം', 'ചിന്നൻചിറ കിളിയേ' എന്നീ ഗാനങ്ങൾ ഹിറ്റുകളായി. 1960-ലെ *രാജ ദേശിംഗ*-യിൽ വസന്തകുമാരി ആലപിച്ച 'പാർക്കടൽ അലൈമേലെ' ഏറെ പ്രശസ്തമാവുകയും പിൽക്കാലത്ത് ഭരതനാട്യത്തിലെ ഒരു വായ്‌പാട്ടാവുകയും ചെയ്തു. 'അതിസയം വാനത്തു അറിവുമയം', 'ശെന്താമരൈ കണ്ണനേ', 'വണ്ണ തമിഴ്' തുടങ്ങി നിരവധി ഗാനങ്ങളിലൂടെ വസന്തകുമാരി പിന്നണി ഗാനരംഗത്ത് തന്റേതായ മുദ്ര ചാർത്തിയിട്ടുണ്ട്.

1951-ൽ വസന്തകുമാരി *കലൈമാമണി വികടം* ആർ.കൃഷ്ണമൂർത്തിയെ വിവാഹം ചെയ്തു. കെ.ശങ്കരരാമനും കെ.ശ്രീവിദ്യയുമാണ് മക്കൾ.

വസന്തകുമാരി തന്നെയായിരുന്നു ശ്രീവിദ്യയുടെ സംഗീതഗുരു. ചെറിയപ്രായത്തിൽ തന്നെ അമ്മയെപ്പോലെ സംഗീതാലാപനം നടത്തുവാൻ ശ്രീവിദ്യ അഭ്യസിച്ചിരുന്നുവെങ്കിലും പിന്നീട് അവർ അഭിനയരംഗത്താണ് ശ്രദ്ധ കേന്ദ്രീകരിച്ചത്.  പിൽക്കാലത്ത് മുൻനിര ഗായകരായി മാറിയ മറ്റനേകം പേരും വസന്തകുമാരിയിൽ നിന്നും സംഗീതം അഭ്യസിച്ചിട്ടുണ്ട്. സുധ രഘുനാഥൻ, എ. കന്യാകുമാരി, ട്രിച്ചൂർ വി. രാമചന്ദ്രൻ, യോഗം സന്താനം, ചാരുമതി രാമചന്ദ്രൻ തുടങ്ങിയവർ വസന്തകുമാരിയുടെ ശിഷ്യരാണ്.

## പുരസ്കാരങ്ങൾ
*പദ്മഭൂഷൺ (1967) 
* സംഗീതകലാനിധി(1977)

## അവലംബം

വർഗ്ഗം:കർണ്ണാടകസംഗീതജ്ഞർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:1928-ൽ ജനിച്ചവർ
വർഗ്ഗം:സംഗീതകലാനിധി പുരസ്കാരം ലഭിച്ചവർ
വർഗ്ഗം:വനിതാ കർണ്ണാടകസംഗീതജ്ഞർ
സെന്റ് മേരീസ് പള്ളി, ചെന്നൈ

ചെന്നൈ സെന്റ്. ജോർജ് കോട്ടയിലുള്ള **സെന്റ് മേരീസ് പള്ളി** (Tamil: புனித மேரி தேவாலயம்), സൂയസിന്റെ കിഴക്കുള്ളതിൽ വെച്ച് ഏറ്റവും പഴക്കം ചെന്ന ആംഗ്ലിക്കൻ പള്ളിയും, ഇൻഡ്യയിലെ ഏറ്റവും പഴക്കം ചെന്ന ഇംഗ്ലീഷ് കെട്ടിടങ്ങളിൽ ഒന്നുമാണ്. കിഴക്കിന്റെ വെസ്റ്റ്മിനിസ്റ്റർ ആബീ' എന്നും ഈ പള്ളി അറിയപ്പെടുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:തമിഴ്‌നാട്ടിലെ ക്രിസ്ത്യൻ പള്ളികൾ
ഓറോവിൽ

തമിഴ്നാട്ടിലെ വില്ലുപുരം ജില്ലയിൽ സ്ഥിതിച്ചെയ്യുന്ന ഒരു ആഗോള നഗരമാണ് **ഓറോവിൽ** (ഇംഗ്ലീഷ്, ഫ്രഞ്ച് ഭാഷ: Auroville ;തമിഴ്:ஆரோவில்). നിരവധി രാജ്യങ്ങളിൽ നിന്നുള്ളവർ ഇവിടെ ഒത്തൊരുമിച്ച് കഴിയുന്നു. ജാതി, മത, വർണ്ണ  ഭേദമില്ലാത്ത ഇടമാണ് ഓറോവിൽ.പോണ്ടിച്ചേരിയിൽനിന്ന് കേവലം 12 കിലോമീറ്റർ വടക്കാണ് ഓറോവില്ലിന്റെ സ്ഥാനം.1960ൽ ഇന്ത്യ ഗവൺമെൻ്റ് ഈ നഗരം സ്ഥാപിച്ചത്. റോജർ ഏങ്കറാണ് ഈ നഗരത്തിന്റെ വാസ്തുശില്പി. ലോകത്തിന് മാനവ ഐക്യത്തെ കാട്ടിക്കൊടുക്കുക എന്നത്താണ് ഓറോവിൽ എന്ന സംരംഭത്തിന്റെ ഉദ്ദേശം.

## ചരിത്രം

അരൊബിന്ദോ സൊസൈറ്റിയുടെ ഭാഗമായി 1968 ഫെബ്രുവരി 28, ബുധനാഴ്ച മിറാ അല്ഫാസയാണ് ഓറോവിൽ സ്ഥാപിച്ചത്. അരൊബിന്ദോയുടെ സഹകാരിയായിരുന്നു *അമ്മ* എന്നറിയപ്പെടുന്ന മിറാ അൽഫാസ. ഓറോവിൽ നഗരത്തിന്റെ ഉദ്ഘാടന വേളയിൽ 124 രാജ്യങ്ങളിൽനിന്നുള്ള പ്രതിനിധികൾ പങ്കെടുത്തിരുന്നു. അന്നേ ദിവസം അമ്മ(മിറാ അല്ഫാസ) ഓറോവില്ലിനെ സംബന്ധിക്കുന്ന നാലുകാര്യങ്ങൾ പറയുകയുണ്ടായി. 

# ഓറോവിൽ ആരുടെയെങ്കിലും സ്വകാര്യ സ്വത്തല്ല.  ലോകത്തിലെ സർവമനുഷ്യർക്കും ഓറോവിൽ ഒരുപോലെ അവകാശപ്പെട്ടതാണ്. ലോക മാനവികതയ്ക്ക് സമർപ്പിക്കപ്പെട്ട നഗരമാണ് ഓറോവിൽ. പക്ഷെ ലോകമാനവർക്കുവേണ്ടി സേവനം ചെയ്യാൻ തല്പരരായിരിക്കുന്നവർക്കേ ഓറോവില്ലിൽ താമസിക്കാൻ കഴിയൂ.
# ശാശ്വതമായ വിജ്ഞാനത്തിന്റെയും, സ്ഥായിയായ പുരോഗതിയുടെയും, സനാതന യൗവനത്തിന്റെയും കേന്ദ്രമായിരിക്കും ഓറോവിൽ
# ഭൂതകാലത്തിനും ഭാവിക്കും ഇടയിലുള്ള പാലമായി ഓറോവിൽ വർത്തിക്കും.
# മാനവികതയെ സംബന്ധിച്ച ഭൗതികവും ആധ്യാത്മികവുമായ ഗവേഷണങ്ങളുടെ ഭൂമിയായിരിക്കും ഓറോവിൽ.

## മാത്രിമന്ദിർ

thumb|200px|left|ഓറോവില്ലിന്റെ മധ്യത്തിലായ് സ്ഥിതിചെയ്യുന്ന മാത്രി മന്ദിർ
ഓറോവില്ലിലെ വാസ്തുവിസ്മയമാണ് **മാത്രിമന്ദിർ**.  യോഗ, ആത്മീയധ്യാനം എന്നിവയ്ക്കായുള്ള ക്ഷേത്രമാണ് ഇത്. മിറ അൽഫാസ്സിന്റെ സങ്കല്പത്തിൽ "പരിപൂർണ്ണതയ്ക്കുവേണ്ടിയുള്ള മാനവരുടെ പ്രേരണക്ക് നൽകാവുന്ന ദൈവികമായ ഉത്തരമാണ് മാത്രിമന്ദിർ". 

പുറംകാഴ്ചയിൽ സുവർണ്ണനിറത്തിലുള്ള ഒരു ഗോളാമാണ് ഈ നിർമ്മിതി.സന്ദർശകർക്ക് മനഃശാന്തി കൈവരിക്കുന്നതിനായി  മാത്രിമന്ദിറിനകം എപ്പോഴും നിശ്ശബ്ദമായിരിക്കത്തക്ക വിധം സംരക്ഷിച്ചിരിക്കുന്നു.

## അവലംബം

വർഗ്ഗം:തമിഴ്നാട്ടിലെ പട്ടണങ്ങൾ
രവീന്ദ്ര ജഡേജ

രാജസ്ഥാൻ റോയൽസിനൊൊപ്പം ആദ്യമാായി IPL കിരീടം നൽകി

**രവീന്ദ്ര ജഡേജ** (ജനനം:6 ഡിസംബർ 1988) ഒരു ഇന്ത്യൻ അന്താരാഷ്ട്ര ക്രിക്കറ്ററാണ്. ഒരു ഇടം കൈയ്യൻ മദ്ധ്യനിര ബാറ്റ്സ്മാനും. ഇടംകൈയ്യൻ സ്ലോ ബോളറുമാണ് അദ്ദേഹം. 2008 അണ്ടർ 19 ക്രിക്കറ്റ് ലോകകപ്പ് വിജയികളായ ഇന്ത്യൻ ടീമിൽ അംഗമായിരുന്നു ജഡേജ. ഒരു ഓൾറൗണ്ടർ എന്ന നിലയിലാണ് അദ്ദേഹം ടീമിൽ പരിഗണിക്കപ്പെടുന്നത്. ഫസ്റ്റ് ക്ലാസ് ക്രിക്കറ്റിൽ മൂന്ന് ട്രിപ്പിൾ ശതകങ്ങൾ നേടിയ ഏക ഇന്ത്യൻ കളിക്കാരൻ ജഡേജയാണ്. 2013 ഓഗസ്റ്റ് 4ന് ജഡേജ ഐ.സി.സി.യുടെ ബൗളർമാരുടെ റാങ്കിങ്ങിൽ ഒന്നാം സ്ഥാനത്തെത്തി. 1996ൽ അനിൽ കുംബ്ലെ നേടിയതിനുശേഷം ഈ സ്ഥാനത്തെത്തുന്ന ആദ്യ ഇന്ത്യൻ ബൗളറാണ് ജഡേജ.  2013 ചാമ്പ്യൻസ് ട്രോഫിയിലെയും, സിംബാബ്വെ പര്യടനത്തിലെയും മികച്ച പ്രകടനങ്ങളുടെ അടിസ്ഥാനത്തിലാണ് അദ്ദേഹം ഈ നേട്ടത്തിന് അർഹനായത്.

## അന്താരാഷ്ട്ര ഏകദിന അർദ്ധശതകങ്ങൾ

## മാൻ ഓഫ് ദി മാച്ച് പുരസ്കാരങ്ങൾ
### ടെസ്റ്റ് ക്രിക്കറ്റിൽ

### ഏകദിന ക്രിക്കറ്റിൽ

### ട്വന്റി 20 ക്രിക്കറ്റിൽ

## അവലംബം

വർഗ്ഗം:1988-ൽ ജനിച്ചവർ

വർഗ്ഗം:ഡിസംബർ 6-ന് ജനിച്ചവർ

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:ഗുജറാത്തികൾ
വാദി ഹനീഫ

സൗദി അറേബ്യയുടെ തലസ്ഥാനമായ റിയാദിൽ സ്ഥിതി ചെയ്യുന്ന ഒരു താഴ്വരയാണ് **വാദി ഹനീഫ**. ബനു ഹനീഫ എന്ന പേരിലറിയപ്പെടുന്ന ജനവംശമായിരുന്നു പുരാതനകാലത്ത് ഈ പ്രദേശത്ത് വസിച്ചിരുന്നത്. അറബി ഭാഷയിൽ വാദി എന്ന വാക്കിനർത്ഥം താഴ്വര എന്നുമാണ്. ഇവയിൽ നിന്നാണ് വാദി ഹനീഫ എന്ന പേർ ഈ പ്രദേശത്തിനു വന്നത്. 

സൗദി തലസ്ഥാനമായ റിയാദ്, നജ്ദ് എന്ന പേരിലറിയപ്പെട്ടിരുന്ന കേന്ദ്രപ്രവിശ്യയിലാണ് സ്ഥിതിചെയ്യുന്നത്. റിയാദിനടുത്ത് വടക്ക് നിന്ന് തെക്കോട്ടേക്ക് പരന്നു കിടക്കുന്ന വാദി ഹനീഫ താഴ്വരകൾക്ക് ഏകദേശം 120 കിലോമീറ്ററോളം നീളമുണ്ട്. ചരിത്രാതീതകാലത്ത് ഇപ്രദേശങ്ങളിൽ ധാരാളം മഴ കിട്ടിയിരുന്നു. ഇപ്പോൾ വർഷത്തിൽ ചുരുക്കം ചില ദിവസങ്ങളിൽ കുറച്ച് സമയത്തേക്ക് മാത്രമായി തീവ്രമായ മഴയുണ്ടാകാറുണ്ട്. ഇത് മൂലം അപ്രതീക്ഷിതമായ വെള്ളപ്പൊക്കവും ശക്തമായ വെള്ളമൊഴുക്കും ഉണ്ടാകാറുണ്ട്. ഈ ദിവസങ്ങളൊഴിച്ചാൽ റിയാദിന്റെ മറ്റ് പ്രദേശങ്ങളിൽ കാണുന്ന കാലാവസ്ഥ തന്നെ ആണ് ഈ പ്രദേശത്തുമുള്ളത്.
[thumb|വാദി ഹനീഫ പ്രൊജക്റ്റിൽ അകപ്പെട്ട ദിരിയയിലെ [അൽ എൽബ് അണക്കെട്ട്]]
റിയാദ് നഗരത്തിന്റെ അഴുക്ക്ചാൽ വെള്ള/ഓടവെള്ളശുദ്ധീകരണ പ്ലാന്റിൽ നിന്ന് വരുന്ന വെള്ളവും ഈ പ്രദേശത്ത് കൂടെ ഒഴുകുന്നുണ്ട്. ഇതുമൂലം പുതുതായി ചില സ്ഥലങ്ങളിൽ പച്ചപ്പ് കൂടിയിട്ടുണ്ട്.
സൌദി ഗവണ്മെന്റും അർ‌റിയാദ് ഡെവലപ്മെന്റ് അതോറിറ്റിയും ‘ബുറോ ഹപ്പോൾഡ്’ എന്ന സ്ഥാപനത്തിനേയും മോറിയാമ & ടെഷിമ ആർക്കിടെക്റ്റിക്റ്റ്സിനേയും ഈ പ്രദേശത്തെ നനവ് സംരക്ഷിക്കുന്നതിന് ഏർപ്പാടാക്കി. ഈ പ്രദേശത്ത് അനവധി ദേശാടന പക്ഷികളും ജീവികളും എത്താറുണ്ട്. റിയാദിലെ, ഇർക്ക എന്ന പ്രദേശത്ത് നിന്ന് തുടങ്ങി അൽഹെയർ എന്ന പ്രദേശം വരെ വ്യാപിച്ച് കിടക്കുന്ന വാദി ഹനീഫ പ്രൊജക്റ്റ് 2010ലെ ആഗാ ഖാർ അവാർഡ് ഫോർ ആർക്കിറ്റെക്ചർ നേടിയിട്ടുണ്ട്.

## അവലംബം

വർഗ്ഗം:സൗദി അറേബ്യയിലെ താഴ്വരകൾ
നക്ഷത്ര വസ്തു (ശരീരകലാശാസ്ത്രം)

ഗ്രാനുലോമകൾ ഉണ്ടാവുന്ന രോഗങ്ങളിൽ, കാണപ്പെടുന്ന വസ്തുക്കളാണ് **നക്ഷത്ര വസ്തുക്കൾ (Asteroid bodies)**.സാർകോയ്ഡൊസിസ്, അന്യവസ്തു ഭീമൻ കോശ പ്രതിപ്രവർത്തനം എന്നിങ്ങനെയുള്ള ദീർഘകാല ഗ്രാനുലോമ പ്രതിപ്രവർത്തനങ്ങൾ ഉണ്ടാവുന്ന അവസ്ഥകളിലാണ് ഇവ കൂടുതലായും കാണപ്പെടുന്നത്. വിമെന്റിൻ എന്ന കോശാസ്ഥി വസ്തുക്കൾ കൊണ്ടാണ് ഇവ നിർമ്മിക്കപ്പെട്ടിട്ടുള്ളതെന്നായിരുന്നു ആദ്യകാലങ്ങളിലെ അനുമാനം. എന്നാൽ ഇവ സങ്കീർണ്ണമായ കൊഴുപ്പ് തന്മാത്രകൾ കൊണ്ടാണ് നിർമ്മിക്കപ്പെട്ടിട്ടുള്ളതെന്നാണ് ഇലക്ട്രോൺ സൂക്ഷ്മദർശിനി പഠനങ്ങൾ സൂചിപ്പിക്കുന്നത്. ഇവ യൂക്കാരിയോട്ടുകളിൽ കോശവിഭജനത്തിനു സഹായിക്കുന്ന വസ്തുക്കളാണെന്നും കരുതിപ്പോന്നിരുന്നു. 
## അവലംബം

## ഇതും കാണുക
*ഭീമൻ കോശം
*സമ്മോമ വസ്തു

വർഗ്ഗം:അന്തർകോശ വസ്തുക്കൾ
മെഡിക്കൽ ടെർമിനോളജി

മനുഷ്യ ശരീരത്തിന്റെ ഭാഗങ്ങളെയും അവസ്ഥകളെയും ,പ്രക്രിയകളെയും ശാസ്ത്രിയമായി കൃത്യതെയോടെ വിശദീകരിക്കാൻ ഉപയോഗിക്കുന്ന ഭാഷ ആണ് **മെഡിക്കൽ ടെർമിനോളജി**. ഇതിന് ഉപയോഗിക്കുന്ന പദങ്ങളെ മെഡിക്കൽ ടെർമ്സ് എന്ന് വിളിക്കുന്നു.

## ഖണ്ഡങ്ങൾ
മെഡിക്കൽ ടെർമിനോളജിയിൽ ഓരോ മെഡിക്കൽ ടെർമിനും മുന്ന് ഖണ്ഡം ഉണ്ട്.

൧. വേർഡ്‌ റൂട്ട്
൨. പ്രീഫിക്സ്സ്സ്
൩. സഫിക്സ്സ്സ്

ഒരു മെഡിക്കൽ വാക്കിലെ മൂല പദം ആണ് വേർഡ്‌ റൂട്ട് ഇത് വാക്കിന്റെ നടുക്കുള്ള പദം ആണ് . പ്രീഫിക്സ്സ്സ് ആകട്ടെ റൂട്ടിന് മുൻപേ എഴുതുന്ന പദം ആണ് ഇത് അവയവത്തിന്റെ സ്ഥാനം ഭാഗങ്ങളുടെ എണ്ണം ബന്ധപെട്ട സമയം/കാലം എന്നിവ കാണിക്കാൻ ഉപയോഗിക്കുന്നു. സഫിക്സ്സ്സ് ആകട്ടെ വാക്കിന്റെ അവസാനം ഉള്ള പദം ആണ് ഇത് അവസ്ഥ, രോഗത്തിന്റെ പ്രക്രിയ, അല്ലെകിൽ ചെയ്ത പ്രക്രിയ ഏതു എന്ന് കാണിക്കാൻ ഉപയോഗിക്കുന്നു.

## പുറത്തേക്കുള്ള കണ്ണികൾ
* Basic Greek and Latin for understanding science and medicine (archived here)
* Medical Etymology Anatomy
* Medical Terminology for Health Care Online
* Medical Terminology Database
* Article describing Convergent Medical Terminology 

വർഗ്ഗം:ആരോഗ്യം